Chinese loan apps mushrooming in India, threaten borrowers with social shaming, harassment, FIRs | ലോണെടുക്കാൻ മൊബൈൽ ആപ്പുകൾ ഉപയോഗിക്കുന്നവർ ജാഗ്രതൈ! നിങ്ങൾ ചെന്നുപെടുന്നത് വമ്പൻ കെണിയിലായിരിക്കും; അതിവേഗ വായ്പാ ആപ്പുകൾ ഉപയോഗിച്ചുള്ള തട്ടിപ്പുകൾക്ക് ചൈനീസ് ബന്ധം; മോഷ്ടിച്ച ഡാറ്റ ഉപയോഗിച്ചു വായ്‌പ്പ നൽകിയ സ്ഥാപനങ്ങൾ ഉയർത്തുന്ന ബലാത്സംഗ ഭീഷണി വരെ; പിന്നിൽ വൻ ചൈനീസ് റാക്കറ്റ് - MarunadanMalayalee.com\nലോണെടുക്കാൻ മൊബൈൽ ആപ്പുകൾ ഉപയോഗിക്കുന്നവർ ജാഗ്രതൈ! നിങ്ങൾ ചെന്നുപെടുന്നത് വമ്പൻ കെണിയിലായിരിക്കും; അതിവേഗ വായ്പാ ആപ്പുകൾ ഉപയോഗിച്ചുള്ള തട്ടിപ്പുകൾക്ക് ചൈനീസ് ബന്ധം; മോഷ്ടിച്ച ഡാറ്റ ഉപയോഗിച്ചു വായ്‌പ്പ നൽകിയ സ്ഥാപനങ്ങൾ ഉയർത്തുന്ന ബലാത്സംഗ ഭീഷണി വരെ; പിന്നിൽ വൻ ചൈനീസ് റാക്കറ്റ്\nDecember 28, 202008:59 AM IST Permalink\nമുംബൈ: എന്തിനും ഏതിനും ടെക്‌നോളജി ഉപയോഗിക്കുന്ന കാലമാണ് ഇന്ന്. ഒരു പേഴ്‌സണൽ ലോൺ കിട്ടണമെങ്കിൽ പോലും യാതൊരു ബുദ്ധിമുട്ടുമില്ലാതെ വിരൽതുമ്പിൽ ലഭിക്കുന്ന കാലം. ഇങ്ങനെ ലോണുകൾ തരപ്പെടുത്താനായി പലവിധത്തലുള്ള കമ്പനികൾ നമുക്കു ചുറ്റുമുണ്ട്. ഈ കമ്പനികൾ മൊബൈൽ അപ്ലിക്കേഷന് രൂപം നൽകിയും ലോൺ നല്കാൻ സന്നദ്ധമായി രംഗത്തുണ്ട്. രാജ്യത്തിന്റെ വിവിധ ഭാഗങ്ങളിൽ ഇത്തരത്തിൽ ലോൺ സമ്പ്രദായം നിലനിൽക്കുന്നു. എന്നാൽ, മൊബൈൽ ആപ്പുകൾ ഉപയോഗിച്ചു അതിവേഗ വായ്‌പ്പകൾ തരപ്പെടുത്തുന്നവർ ശരിക്കും സൂക്ഷിക്കേണ്ട സമയമായി എന്നാണ് പുറത്തുവരുന്ന വാർത്തകളിൽ നിന്നും വ്യക്തമാകുന്നത്. രാജ്യത്ത് വ്യാപകമായ അതിവേഗ വായ്പാ മൊബൈൽ ആപ്പുകൾക്കു പിന്നിൽ ചൈനീസ് കമ്പനികളെന്ന് വിവിധ സംസ്ഥാനങ്ങളിൽ ഇതുമായി ബന്ധപ്പെട്ട് നടത്തിയ അന്വേഷണത്തിൽ വ്യക്തമായി.\nആപ്പുകൾ ഉപയോഗിച്ചുനൽകുന്ന വായ്പകളിൽ തിരിച്ചടവു മുടങ്ങിയാൽ മനുഷ്യത്വരഹിതമായ രീതികളിലൂടെയാണ് തുക തിരിച്ചുപിടിക്കുന്നത്. അതിഭീകരമായ വിധത്തിൽ ആളുകളെ ടോർച്ചർ ചെയ്യുന്ന ശൈലിയാണ് ഇവരുടേത്. അടുത്തിടെ തെലുങ്കാനയിൽ ഇത്തരക്കാർ അറസ്റ്റിലായതോടെയാണ് ഇതിലേക്ക് വെളിച്ചം വീശുന്ന വിവരങ്ങൾ പുറത്തുവന്നത്. ലോണെടുത്തയാളെ ആത്മഹത്യയിലേക്ക് പോലും തള്ളിവിടുന്ന വിധത്തിലാണ് ഇവരുടെ നീക്കങ്ങൾ.\nഇതിനായി ഉപഭോക്താക്കളുടെ മൊബൈലിലെ വിവരങ്ങൾ അനുവാദമില്ലാതെ ഇവർ ചോർത്തിയെടുക്കും. ഇത്തരം ആപ്പുകളുടെ സെർവറുകൾ ചൈനയിലാണെന്നും ചോർത്തിയെടുക്കുന്ന വിവരങ്ങൾ നിയന്ത്രിക്കുന്നത് ചൈനയിൽനിന്നാണെന്നും വ്യക്തമായിട്ടുണ്ട്. ഇതിന് ശാസ്ത്രീയ തെളിവുകൾ ലഭിച്ചതായും അന്വേഷണ ഏജൻസികൾ പറഞ്ഞു.\nഹൈദരാബാദ്, ബെംഗളൂരു എന്നിവിടങ്ങൾ കേന്ദ്രമാക്കി നടന്ന അന്വേഷണത്തിലാണ് വായ്പാ ആപ്പുകളിൽ ചൈനീസ് ബന്ധം കണ്ടെത്തിയിരിക്കുന്നത്. ബെംഗളൂരുവിൽ നാലു കമ്പനികളിൽ കഴിഞ്ഞയാഴ്ച റെയ്ഡ് നടന്നിരുന്നു. ഇതിൽ മൂന്നിന്റെയും ഡയറക്ടർമാർ ചൈനയിൽനിന്നാണ്. ഹാക്ക് ചെയ്ത മൊബൈൽ ഫോൺ വിവരങ്ങൾ കൈകാര്യംചെയ്യുന്നത് ചൈനയിൽനിന്നാണെന്നും സൈബർ ക്രൈം സിഐ.ഡി. എസ്‌പി. എം.ഡി. ശരത് പറഞ്ഞു. ഇതിൽത്തന്നെ രണ്ടു സ്ഥാപനങ്ങളുടെ ഡയറക്ടർ യാൻപെങ് ക്യു എന്ന ചൈനീസ് പൗരനാണ്. സൈബരാബാദ് പൊലീസ് നടത്തിയ അന്വേഷണത്തിൽ അവിടെ പ്രവർത്തിച്ചിരുന്ന ക്യൂബേവോ ടെക്‌നോളജി ലിമിറ്റഡ് എന്ന സ്ഥാപനത്തിനു പിന്നിലും ചൈനീസ് ബന്ധം കണ്ടെത്തി.\nഇതുമായി ബന്ധപ്പെട്ട് ഒരു ചൈനക്കാരനെ അറസ്റ്റു ചെയ്തിട്ടുണ്ട്. ഇത്തരത്തിൽ 158 ആപ്പുകൾ പ്ലേസ്റ്റോറിൽനിന്ന് ഒഴിവാക്കാൻ തെലങ്കാന പൊലീസ് ഗൂഗിളിന് നിർദ്ദേശം നൽകി. ഗുഡ്ഗാവിൽ രജിസ്റ്റർചെയ്ത സ്‌കൈലൈൻ ഇന്നൊവേഷൻസ് ടെക്‌നോളജീസിനു കീഴിലാണ് ക്യൂബേവോ ടെക്‌നോളജിയുടെ പ്രവർത്തനം. സ്‌കൈലൈന്റെ ഡയറക്ടർ സിഷിയ ഴാങ് എന്ന ചൈനക്കാരനാണ്. ഈ കമ്പനിക്കുകീഴിൽ മാത്രം 11 ആപ്ലിക്കേഷനുകളാണുള്ളത്.\nഏതാനും വർഷങ്ങളായി അതിവേഗ വായ്പാ ആപ്പുകൾ വലിയതോതിൽ പ്രചാരത്തിലുണ്ട്. ഇപ്പോൾ ഇവയുടെ എണ്ണം ദിനംതോറും കൂടിവരുന്നു. റിസർവ് ബാങ്കിൽ രജിസ്റ്റർചെയ്ത ബാങ്കിതര ധനകാര്യ സ്ഥാപനങ്ങൾ നടത്തുന്ന ആപ്പുകൾ നിയന്ത്രിക്കാൻ എളുപ്പമാണ്. എന്നാൽ, ആർ.ബി.ഐ. രജിസ്‌ട്രേഷൻ ഇല്ലാതെ പ്രവർത്തിക്കുന്ന കമ്പനികളാണ് തട്ടിപ്പിനു പിന്നിൽ. ഇവയെ നിയന്ത്രിക്കുക ആർ.ബി.ഐ.ക്കും വലിയ തലവേദനയായിട്ടുണ്ട്. ഇത്തരം ആപ്പുകളെ കരുതിയിരിക്കാൻ ആർ.ബി.ഐ. കഴിഞ്ഞദിവസം മുന്നറിയിപ്പു നൽകിയിരുന്നു.\nഒരു ചൈനീസ് പൗരൻ ഉൾപ്പെടെ നാലുപേർ വായ്‌പ്പാ തട്ടിപ്പിൽ അറസ്റ്റിലായിരുന്നു. സൈബറാബാദ് സൈബർ ക്രൈം പൊലീസ് ചൈനീസ് പൗരന്റെ ഉടമസ്ഥതയിലുള്ള കുബേവോ ടെക്‌നോളജി പ്രൈവറ്റ് ലിമിറ്റഡിൽ നടത്തിയ റെയ്ഡിലാണ് നാലുപേരും പിടിയിലാകുന്നത്. കമ്പനിയുടെ ആസ്ഥാനം ഡൽഹിയിലെ സ്‌കൈലൈൻ ഇന്നോവേഷൻസ് ടെക്‌നോളജീസ് ഇന്ത്യ പ്രൈവറ്റ് ലിമിറ്റഡാണ്. ഇതിന്റെ ഡയറക്ടർമാർ സിക്‌സിയ ഷാങ്ങും ഉമാപതി അജയ്‌യുമാണ്.\n11 വായ്പ ആപ്ലിക്കേഷനാണ് ഇവർക്ക് സ്വന്തമായുള്ളത്. ലോൺ ഗ്രാം, ക്യാഷ് ട്രെയിൻ, ക്യാഷ് ബസ്, AAA ക്യാഷ്, സൂപ്പർ ക്യാഷ്, മിന്റ് ക്യാഷ്, ഹാപ്പി ക്യാഷ്, ലോൺ കാർഡ്, റീപേ വൺ, മണി ബോക്‌സ്, മങ്കി ബോക്‌സ് തുടങ്ങിയവയാണവ. ഇതുവഴി വ്യക്തിഗത വായ്പ അനുവദിക്കുകയും കൊള്ളപലിശക്ക് പുറമെ മറ്റു നിരക്കുകളും വായ്പയെടുത്തവരിൽനിന്ന് ഈടാക്കുകയുമായിരുന്നു. കൂടാതെ മുതലും പലിശയും തിരിച്ചുപിടിക്കുന്നതിനായി ഭീഷണിപ്പെടുത്തലും അക്രമ നടപടികളും സ്വീകരിച്ചിരുന്നു. ബന്ധുക്കൾക്ക് വ്യാജ ലീഗൽ നോട്ടീസുകൾ അയച്ച് ഭീഷണിപ്പെടുത്തുകയും ചെയ്തിരുന്നു.\nഅടുത്തിടെ എട്ടു കേസുകളാണ് സൈബറാബാദ് സൈബർ ക്രൈം പൊലീസ് സ്‌റ്റേഷനിൽ വായ്പ തട്ടിപ്പുമായി ബന്ധപ്പെട്ട് രജിസ്റ്റർ ചെയ്തത്. രാജ്യത്ത് ഇത്തരം വായ്പ തട്ടിപ്പുമായി ബന്ധപ്പെട്ട് നിരവധി കേസുകൾ രജിസ്റ്റർ ചെയ്തിട്ടുണ്ട്. വായ്പ കമ്പനികളുടെ ഭീഷണിയെ തുടർന്ന് മൂന്നുപേർ ആത്മഹത്യചെയ്യുകയും ചെയ്തിരുന്നു.\nആപ്പുകളുടെ ചൈനീസ് ബന്ധം വ്യക്തം\nആപ്പ് വഴിയുള്ള വായ്പ തട്ടിപ്പിന് ചൈനയ്ക്ക് ബന്ധമുണ്ടെന്നും ഇത് തെളിയിക്കുന്നതിനാവശ്യമായ ശാസ്ത്രീയ തെളിവുകൾ ശേഖരിച്ചിട്ടുണ്ടെന്നും സിഐഡി അറിയിച്ചു. ആപ്ലിക്കേഷൻ സെർവറും ആപ്ലിക്കേഷനിലൂടെ ആക്സസ്സ് ചെയ്ത ഡാഷ്ബോർഡും ചൈനയിൽനിന്നുള്ളതാണെന്ന് കണ്ടെത്തിയതായും തൽക്ഷണ വായ്പാ ആപ്ലിക്കേഷനുകൾ നടത്തിയ ഡാറ്റാ മോഷണം അന്വേഷിക്കുന്ന സിഐഡി പറഞ്ഞു. അടുത്തിടെ സിഐഡി റെയ്ഡ് ചെയ്ത നാല് കമ്പനികളിൽ മൂന്നെണ്ണത്തിന്റെ ഡയറക്ടർമാരും ചൈനയിൽ നിന്നുള്ളവരാണ്. ബെംഗളൂരുവിലെ മാഡ് എലിഫന്റ് ടെക്‌നോളജീസ്, ബോറയാൻക്‌സി ടെക്‌നോളജീസ്, പ്രോഫിറ്റൈസ് ടെക്‌നോളജീസ്, വിസ്‌പ്രോ സൊല്യൂഷൻസ് എന്നീ കമ്പനികളിലാണ് സിഐഡി റെയ്ഡ് നടത്തിയത്. ആപ്ലിക്കേഷൻ സെർവറും ആപ്ലിക്കേഷനിലൂടെ ആക്സസ്സ് ചെയ്ത ഡാഷ്ബോർഡും ചൈനയിൽനിന്നുള്ളതാണ്.\nഇതിൽ ബോറയാൻക്‌സി ടെക്‌നോളജീസ് പ്രൈവറ്റ് ലിമിറ്റഡിന്റെ ഡയറക്ടർ ചൈനീസ് കമ്പനിയായ ഹോങ്കു ഇൻഫർമേഷൻ ടെക്‌നോളജീസ് പ്രൈവറ്റ് ലിമിറ്റഡിന്റെ ഉടമയും ഡയറക്ടറുമാണ്. റൂമിങ്‌ടെക് പ്രൈവറ്റ് ലിമിറ്റഡ് എന്ന കമ്പനിയുടെ പൂർണ ഉടമസ്ഥതയിലുള്ള ഉപസ്ഥാപനമാണ് മാഡ് എലിഫന്റ്. ചൈനീസുകാരനായ യാൻപെംഗ് ക്യൂയാണ് ഇതിന്റെ ഉടമ. റെയ്ഡ് ചെയ്ത കമ്പനികളുടെ പ്രവർത്തനങ്ങൾ ചൈനയിൽ നിന്നാണ് നിയന്ത്രിക്കുന്നത്. ഹാക്ക് ചെയ്ത മൊബൈൽ ഫോണുകളുടെ ഡാറ്റ കൈകാര്യം ചെയ്യുന്നതും ഇവിടെ നിന്നാണെന്നും സിഐഡി സൈബർ ക്രൈം പൊലീസ് സൂപ്രണ്ട് എംഡി ശരത് പറഞ്ഞു.\nസംഭവത്തിൽ രണ്ട് പേരാണ് അറസ്റ്റിലായത്. അറസ്റ്റിലായവരിൽനിന്ന് രേഖകൾ ശേഖരിക്കുകയും അവരെ ചോദ്യം ചെയ്ത് വരികയുമാണ്. അതേസമയം പത്തോളം തൽക്ഷണ വായ്പ ആപ്ലിക്കേഷനുകൾ സ്വന്തമാക്കിയിട്ടുള്ള ഒരു തട്ടിപ്പ് സ്ഥാപനത്തെ കൂടി കണ്ടെത്തിയിട്ടുണെന്നും അത് ഉടൻ റെയ്ഡ് ചെയ്യുമെന്നും ആവശ്യമെങ്കിൽ പ്രതികളെ അറസ്റ്റ് ചെയ്യുമെന്നും അദ്ദേഹം പറഞ്ഞു.\nആപ്പ് വഴിയുള്ള വായ്പ തട്ടിപ്പും അന്വേഷണവും\nതൽക്ഷണ വായ്പ ആപ്ലിക്കേഷനുകൾ പ്രവർത്തിക്കുന്ന സ്ഥാപനങ്ങൾ തങ്ങളുടെ വിവരങ്ങൾ മോഷ്ടിച്ചെന്നും ചോർത്തിയെന്നുമുള്ള പരാതികൾ വ്യാപകമായി ഉയർന്നത്തോടെയാണ് പൊലീസ് അന്വേഷണം ആരംഭിച്ചത്. മോഷ്ടിച്ച ഡാറ്റ ഉപയോഗിച്ച് വായ്പ നൽകിയ സ്ഥാപനങ്ങൾ ബലാത്സംഗം ഉൾപ്പെടെയുള്ള ഭീഷണികൾ ഉയർത്തിയതായി ആളുകൾ പരാതിപ്പെട്ടു. മിക്ക കേസുകളിലും ആളുകളുടെ കോൺടാക്റ്റ് ലിസ്റ്റ് ചോർത്തിയതായി കണ്ടെത്തി. ഇങ്ങനെ ചോർത്തിയ മൊബൈൽ നമ്പറുകൾ ഉപയോഗിച്ച് പുതിയ വാട്ട്സ്ആപ്പ് ഗ്രൂപ്പുകൾ ഉണ്ടാക്കി അതിലെ അംഗങ്ങൾക്ക് മോശം സന്ദേശങ്ങൾ അയയ്ക്കുകയും ചെയ്യുന്നതായി അന്വേഷണത്തിൽ കണ്ടെത്തിയിട്ടുണ്ട്.\nഅതേസമയം കടക്കെണിയും മാനഹാനിയും ഭയന്ന് തട്ടിപ്പിന് ഇരയായ നിരവധി പേരാണ് ആത്മഹത്യ ചെയ്തത്. തത്സമയ ലോൺ ആപ്പ് വഴിയുള്ള അനധികൃത വായ്പ വിതരണത്തിനെതിരെ സൈബർ പൊലീസ് രംഗത്തുണ്ടെങ്കിലും തട്ടിപ്പിന് ഇരയാകുന്നവരുടെ എണ്ണം വർധിക്കുകയാണ്. ഹൈദരാബാദ്, ഗുരുഗ്രാം എന്നിവിടങ്ങിൽനിന്ന് കഴിഞ്ഞദിവസം 19 പേരെ ഇതുമായി ബന്ധപ്പെട്ട് അറസ്റ്റ് ചെയ്തിരുന്നു.\nആപ്പ് വഴിയുള്ള തട്ടിപ്പ് ഇങ്ങനെ\nആപ്പ് വഴി തത്സമയം വായ്പ ലഭിക്കുന്നതിന് ആധാർ, പാൻ, സെൽഫി എന്നിവ ആപ്പിൽ അപ്‌ലോഡ് ചെയ്യണം. അതോടൊപ്പം ഫോട്ടോ ഗ്യാലറിയിലേയ്ക്കും ഫോൺ കോണ്ടാക്ട് ലിസ്റ്റിലേയ്ക്കും ആകസ്സ് ചോദിക്കും. വായ്പയെടുക്കുന്നവർ അതൊന്നും അപ്പോൾ കാര്യമാക്കാറില്ല. ഇതിനൊക്കെ അനുമതിയും നൽകും. ദിവസം കണക്കാക്കിയാണ് വായ്പയ്ക്ക് പലിശ ഈടാക്കുന്നത്. ഒരുദിവസത്തിന് 0.1 ശതമാനമാണ് പലിശ. അതായത് വാർഷിക നിരക്കിൽ കണക്കാക്കിയാൽ 36 ശതമാനത്തോളം വരുമിത്.\nചില ബാങ്കിതര ധനകാര്യ സ്ഥാപനങ്ങളുമായി കൂട്ടുകെട്ടുണ്ടാക്കിയും ആപ്പുകൾ പ്രവർത്തിക്കുന്നതായി കണ്ടെത്തിയിട്ടുണ്ട്. പ്രവർത്തനം നിയമവിധേയമാണെന്ന് കാണിക്കാനുള്ള തന്ത്രമാണിതിന് പിന്നിൽ. ഇത്തരം സ്ഥാപനങ്ങൾ നൽകുന്ന പണം ആപ്പുകൾ ആവശ്യക്കാരിലെത്തിക്കുന്നു. ആരുടെയും നിയന്ത്രണമില്ലാതെയാണ് ഇത്തരം ആപ്പുകൾ വഴിയുള്ള വായ്പാ ഇടപാടുകൾ നടക്കുന്നത്.\nആന്റണി പെരുമ്പാവൂർ, ആന്റോ ജോസഫ്, ലിസ്റ്റിൻ സ്റ്റീഫൻ എന്നിവരുടെ ഓഫീസുകളിൽ ആദായ നികുതി റെയ്ഡ്; ടിഡിഎസ് വിഭാഗം പരിശോധിക്കുന്നത് ഒ.ടി ടി പ്ലാറ്റ് ഫോമുകൾക്ക് വിറ്റതുമായി ബന്ധപ്പെട്ട രേഖകൾ; നിർമ്മാതാക്കളുടെ സാമ്പത്തിക സ്രോതസ് വിവരങ്ങൾ തേടിയും അന്വേഷണം\nമലപ്പുറത്ത് പോക്സോ കേസിൽ മൂന്നാമതും അദ്ധ്യാപകൻ അറസ്റ്റിൽ; നിരവധി വിദ്യാർത്ഥികൾക്കെതിരെ ലൈംഗികാതിക്രമണം നടത്തിയ അഷ്‌റഫിനെ അറസ്റ്റു ചെയ്തത്ത താനൂർ പൊലീസ്; ഏഴുവർഷം മുമ്പ് അമ്പതോളം കുട്ടികളെ ലൈംഗികമായി ആക്രമിച്ചതും ഇതേ അദ്ധ്യാപകൻ


പ്രതിപക്ഷത്തെ നയിക്കാൻ പവാർ വരണമെന്ന് സാമ്‍ന; ശിവസേന നിലപാടിൽ കോൺഗ്രസിൽ അതൃപ്തി പുകയുന്നു | siv sena mouth piece saamna demands pawar in opposition leadership congress unhappy\nപ്രതിപക്ഷത്തെ നയിക്കാൻ പവാർ വരണമെന്ന് സാമ്ന; ശിവസേന നിലപാടിൽ കോൺഗ്രസിൽ അതൃപ്തി പുകയുന്നു\nDelhi, First Published Dec 27, 2020, 1:06 PM IST\nമഹാരാഷ്ട്രയിൽ കോൺഗ്രസിനൊപ്പം അധികാരത്തിൽ ഇരിക്കുമ്പോഴാണ് ശിവസേന ഇങ്ങനെ തുറന്നടിച്ചത്. മമത ബാനർജി, നവീൻ പട്നായിക്ക്, പ്രകാശ് സിംഗ് ബാദൽ, എച്ച് ഡി കുമാരസ്വാമി, അഖിലേഷ് യാദവ്, മായാവതി, ചന്ദ്രശേഖർ റാവു തുടങ്ങി എല്ലാവരെയും ഒന്നിച്ചു കൊണ്ടുവരാൻ പവാറിന് കഴിയുമെന്നും ശിവസേന വാദിക്കുന്നു.\nദില്ലി: ശരദ്പവാറിനെ യുപിഎ അദ്ധ്യക്ഷനാക്കണമെന്ന നിർദ്ദേശത്തോട് യോജിക്കാതെ കോൺഗ്രസ് നേതൃത്വം. ബിജെപിയെ സഹായിക്കാനേ ഇത്തരം ചർച്ചകൾ ഇടയാക്കൂ എന്ന് ഉന്നത കോൺഗ്രസ് വൃത്തങ്ങൾ പറഞ്ഞു. രാഹുൽ ഗാന്ധിയെ ആരും ഗൗരവത്തോടെ കാണുന്നില്ലെന്ന ശിവസേന പരാമർശത്തിൽ കോൺഗ്രസിൽ അതൃപ്തി പുകയുകയാണ്.\nകർഷകസമരം ശക്തമാകുമ്പോഴും പ്രതിപക്ഷത്ത് വലിയ ഐക്യമില്ല. രാഹുൽ ഗാന്ധി ചില സമരങ്ങൾ നടത്തി. എന്നാൽ കൃഷിമന്ത്രി പോലും രാഹുൽ ഗാന്ധിയെ ഗൗരവത്തോടെ കാണുന്നില്ല. പ്രതിപക്ഷ നിരയെ നയിക്കുന്നതിൽ കോൺഗ്രസ് നേതൃത്വം ദുർബലമാണ്. ശരദ് പവാറിന് സ്വതന്ത്ര നിലപാടുണ്ട്. രാഷ്ട്രീയത്തിന് അതീതമായ അംഗീകാരമുണ്ട്. ഇതാണ് ശിവസനേ മുഖപത്രമായ സാമ്ന മുന്നോട്ടു വയ്ക്കുന്ന നിലപാട്.\nകോൺഗ്രസിലെ ഒരു വിഭാഗമാണ് പവാർ യുപിഎ അദ്ധ്യക്ഷനാകണം എന്ന പ്രചാരണത്തിന് പിന്നിലെന്ന് പാർട്ടി ഉന്നതനേതൃത്വം നേരത്തെ സൂചന\nനൽകിയിരുന്നു. രാഹുൽ ഗാന്ധിയെ ഇടിച്ചു താഴ്ത്താനുള്ള ശിവസേനയുടെ ഈ ശ്രമത്തിലും ആസൂത്രിത നീക്കം പാർട്ടി കാണുന്നു. കോൺഗ്രസിൽ അദ്ധ്യക്ഷ തെരഞ്ഞെടുപ്പിന് തുടക്കമാകുമ്പോഴുള്ള ഇത്തരം നിർദ്ദേശങ്ങൾ അംഗീകരിക്കേണ്ടതില്ല എന്ന് തന്നെയാണ് കോൺഗ്രസ് ഹൈക്കമാൻഡിൻ്റെ തീരുമാനം.\nശിവസേനയുടെ ആവശ്യത്തോട് കോൺഗ്രസ് ഒദ്യോഗികമായി പ്രതികരിച്ചില്ല. നാളെ സ്ഥാപകദിനം ആഘോഷിക്കുന്ന കോൺഗ്രസിന് നല്ല സൂചനയല്ല സഖ്യകക്ഷികളുടെ ഈ നീക്കങ്ങൾ.\nLast Updated Dec 27, 2020, 1:27 PM IST\npawar in opposition\nsiv sena mouth piece\nപവാർ വരണമെന്ന് സാമ്‍ന\nപ്രതിപക്ഷത്തെ നയിക്കാൻ പവാർ


Janmabhumi| ഐക്യരാഷ്ട്രസഭ ഇടപെട്ടു; സമ്മര്‍ദ്ദമേറിയപ്പോള് അക്രമികളെ പിടിക്കാന് ആഭ്യന്തരമന്ത്രിക്ക് കര്‍ശന നിര്‍ദേശം നല്‍കി ബംഗ്ലാദേശ് പ്രധാനമന്ത്രി ഹസീന\nഐക്യരാഷ്ട്രസഭ ഇടപെട്ടു; സമ്മര്‍ദ്ദമേറിയപ്പോള് അക്രമികളെ പിടിക്കാന് ആഭ്യന്തരമന്ത്രിക്ക് കര്‍ശന നിര്‍ദേശം നല്‍കി ബംഗ്ലാദേശ് പ്രധാനമന്ത്രി ഹസീന\nOctober 19, 2021, 07:32 p.m.\nരണ്ട് വിശ്വാസികള് കൊല്ലപ്പെട്ടതിനെ തുടര്‍ന്ന് ഇസ്‌കോണ് ക്ഷേത്ര അധികൃതര് ഐക്യരാഷ്ട്രസഭയില് നല്‍കിയ പരാതിയിന്മേല് നടപടി. ഇതേ തുടര്‍ന്ന് ബംഗ്ലദേശിലെ ഹിന്ദുക്കള്‍ക്കെതിരായ കലാപത്തെ ഐക്യരാഷ്ട്രസഭയും ആംനസ്റ്റി ഇന്‍റര്‍നാഷണലും ചൊവ്വാഴ്ച അപലപിച്ചു.\nധാക്ക: രണ്ട് വിശ്വാസികള് കൊല്ലപ്പെട്ടതിനെ തുടര്‍ന്ന് ഇസ്‌കോണ് ക്ഷേത്ര അധികൃതര് ഐക്യരാഷ്ട്രസഭയില് നല്‍കിയ പരാതിയിന്മേല് നടപടി. ഇതേ തുടര്‍ന്ന് ബംഗ്ലദേശിലെ ഹിന്ദുക്കള്‍ക്കെതിരായ കലാപത്തെ ഐക്യരാഷ്ട്രസഭയും ആംനസ്റ്റി ഇന്‍റര്‍നാഷണലും ചൊവ്വാഴ്ച അപലപിച്ചു. കലാപത്തെക്കുറിച്ച് നിഷ്പക്ഷമായ അന്വേഷണം നടത്താനും ഐക്യരാഷ്ട്രസഭ ആവശ്യപ്പെട്ടു. ഭരണഘടനയ്ക്കെതിരായ ഇത്തരം അക്രമങ്ങള് ഉടനെ അവസാനിപ്പിക്കാന് നടപടിയെടുക്കണമെന്നും ഐക്യരാഷ്ട്രസഭ ബംഗ്ലാദേശ് പ്രധാനമന്ത്രിയോട് ആവശ്യപ്പെട്ടിട്ടുണ്ട്.\nസമൂഹമാധ്യമങ്ങളിലെ അക്രമാഹ്വാനങ്ങളില് പ്രചോദിതരായി ബംഗ്ലാദേശില ഹിന്ദുക്കള്‍ക്കെതിരെ നടന്ന ആക്രമണങ്ങള് ഭരണഘടനയുടെ മൂല്യങ്ങള്‍ക്കെതിരാണെന്നും അക്രമം ഉടന് നിര്‍ത്തണമെന്നും ഐക്യരാഷ്ട്രസഭയുടെ റസിഡന്റ് കോഓര്‍ഡിനേറ്റര് മിയാ സെപ്പോ ആവശ്യപ്പെട്ടു. ആംനെസ്റ്റി ഇന്റര്‍നാഷണലിന്റെ ദക്ഷിണേഷ്യ പ്രചാരക സാദ് ഹമ്മാദിയും അക്രമത്തെ അപലപിച്ചു. ന്യൂനപക്ഷങ്ങള്‍ക്കെതിരെ ബംഗ്ലാദേശില് വളരുന്ന വികാരത്തിന്റെ ലക്ഷണമാണിതെന്നും സാദ് ഹമ്മാദി പറഞ്ഞു.\nകഴിഞ്ഞ കുറെ വര്‍ഷങ്ങളായി വ്യക്തികള്‍ക്ക് നേരെയുള്ള ആവര്‍ത്തിച്ചുള്ള ആക്രമണങ്ങള്, വര്‍ഗ്ഗീയാക്രമം, ന്യൂനപക്ഷങ്ങളുടെ (ഹിന്ദുക്കള്) വീടുകളും ആരാധനാലയങ്ങളും തകര്‍ക്കല് എന്നിവ കാണിക്കുന്നത് സര്‍ക്കാര് ന്യൂനുപക്ഷങ്ങളെ സംരക്ഷിക്കുന്നതില് പരാജയപ്പെട്ടെന്നാണെന്നും ഹമ്മാദി കുറ്റപ്പെടുത്തി.\nഇതോടെ ബംഗ്ലാദേശില് ഹിന്ദുക്കള്‍ക്കെതിരെയും ഹിന്ദു ക്ഷേത്രങ്ങള്‍ക്കെതിരെയും ആക്രമണം നടത്തുന്നവര്‍ക്കെതിരെ നടപടിയെടുക്കാന് ആഭ്യന്തരമന്ത്രിക്ക് ബംഗ്ലാദേശ് പ്രധാനമന്ത്രി ഷേഖ് ഹസീന കര്‍ശന നിര്‍ദേശം നല്‍കി . സമൂഹമാധ്യമങ്ങളില് പ്രചരിക്കുന്ന വാര്‍ത്തകള് വിശ്വസിക്കരുതെന്നും അവര് പറഞ്ഞു. പൂജാ ആഘോഷങ്ങളോടനുബന്ധിച്ചാണ് ബംഗ്ലാദേശില് ഹിന്ദുക്കള്‍ക്കെതിരെയും ക്ഷേത്രങ്ങള്‍ക്കെതിരെയും ആക്രമണങ്ങള് തുടങ്ങിയത്. ഞായറാഴ്ച ആള്‍ക്കൂട്ടം 66 വീടുകള് തകര്‍ക്കുകയും 20 വീടുകള് അഗ്നിക്കിരയാക്കുകയും ചെയ്തു മതമുപയോഗിച്ച് അക്രമം നടത്തുന്നവര്‍ക്കെതിരെ ഉടന് നടപടിയെടുക്കണമെന്ന് ആഭ്യന്തരമന്ത്രി അസദുസ്സമാന് ഖാനോട് പ്രധാനമന്ത്രി ഷേഖ് ഹസീന നിര്‍ദേശിച്ചു.\nഇത്തരം സംഭവങ്ങള് ആവര്‍ത്തിക്കാതിരിക്കാന് ജാഗ്രത പൂലര്‍ത്താനും ഔദ്യോഗിക വസതിയില് നിന്നും വീഡിയോ കോണ്‍ഫറന്‍സ് വഴി ഷേഖ് ഹസീന പറ്ഞ്ഞു. കോമില്ലയിലെ ക്ഷേത്രങ്ങള്‍ക്ക് നേരെയാണ് ആദ്യം ആക്രമണം നടന്നത്. ഇത് അന്വേഷിച്ചുവരികയാണെന്നും യഥാര്‍ത്ഥ വസ്തുത ഉടന് പുറത്തുവരുമെന്നും അവര് പറഞ്ഞു.\nജമാ അത്തെ ഇസ്ലാമിയുടെ നേതൃത്വത്തിലാണ് അക്രമങ്ങള് നടന്നത്. ദുര്‍ഗ്ഗ പൂജാ പന്തലില് ഖുറാന് അടങ്ങിയ ചിത്രം സമൂഹമാധ്യമങ്ങളില് പ്രചരിച്ചതാണ് അക്രമത്തിന് കാരണം. പിന്നില് ആസൂത്രിത നീക്കമുണ്ടെന്നും പറയുന്നു.\nനൗഖാലിയിലെ ഇസ്കോണ് ക്ഷേത്രം 200 പേരടങ്ങുന്ന മുസ്ലിം സംഘം ആക്രമിച്ച് പാര്‍ത്ഥദാസ്, ജതന് ചന്ദ്ര് സാഹ എന്നീ രണ്ട് ഹിന്ദുമത വിശ്വാസികളെയാണ് അതിക്രൂരമായി വധിച്ചത്. ആക്രമണത്തിൽ ഗുരുതരമായി പരിക്കേറ്റ ഇസ്‌കോൺ അംഗം നിമൈ ചന്ദ്ര ദാസ് ആശുപത്രിയിൽ ചികിത്സയിലാണ്. ഇസ്കോണ് സ്ഥാപകനായ സ്വാമി പ്രഭുപാദയുടെ വിഗ്രഹം തകര്‍ക്കുകയും ചെയ്തു.


ആശ്വാസം; ബാബുവിന്റെ രക്ഷകരായി സേന – BHARATH NEWS\nആശ്വാസം; ബാബുവിന്റെ രക്ഷകരായി സേന\nപാലക്കാട് . മലമ്പുഴയിലെ ചെറാട് മലയിടുക്കില് കുടുങ്ങിയ ബാബുവിനായുള്ള രക്ഷാപ്രവര്‍ത്തനം പൂര്‍ത്തിയായി.സൈനികനൊപ്പം റോപ്പ് വഴി മലമുകളിലെത്തി. മലമുകളിലെത്തിച്ച ബാബുവിന് പ്രാഥമിക ശുശ്രൂഷ നല്‍കി. വീഴ്ചയില് ബാബുവിന്റെ കാലിന് നിസാര പരുക്കേറ്റിരുന്നു. ഇനി യുവാവിനെ താഴെയെത്തിക്കാനുള്ള ശ്രമത്തിലാണ് സൈന്യം.കരസേന സതേണ് കമാന്‍ഡന്‍റ് ആണ് വിഡിയോയും ചിത്രങ്ങളും ട്വീറ്റ് ചെയ്തത്.\n43 മണിക്കൂറിന് ശേഷമാണ് മലയിടുക്കില് കുടുങ്ങിയ 23കാരന് ബാബുവിനെ സൈനികര് രക്ഷിച്ചത്. മലയുടെ ചെരുവിലൂടെ വടത്തില് ഇറങ്ങിയ സൈനികര് ഭക്ഷണവും വെള്ളവും നല്‍കിയ ശേഷമാണ് ബാബുവിനെ രക്ഷപ്പെടുത്തിയത്. 40 മിനിട്ട് നീണ്ട ദൗത്യത്തിനൊടുവില് രാവിലെ ഒമ്ബരതോടെ ബാബുവിനെ മലയുടെ മുകളിലെത്തിക്കാന് സാധിച്ചു.\nകേണല് ശേഖര് അത്രിയുടെ നേതൃത്വത്തിലുള്ള സംഘമാണ് രക്ഷാപ്രവര്‍ത്തനം നടത്തിയത്. ചൊവ്വാഴ്ച രാത്രിയാണ് പര്‍വതാരോഹണ വിദഗ്ധര് അടക്കമുള്ള കരസേനയുടെ രണ്ട് സംഘങ്ങള് ബംഗളൂരുവില് നിന്നും ഊട്ടി വെല്ലിങ്ടണിലില് നിന്നും മലമ്ബുഴയിലെത്തിയത്.കൂടാതെ, കോസ്റ്റ്ഗാര്‍ഡ്, ദേശീയ ദുരന്ത പ്രതിരോധ സേനയുടെ 20 അംഗ സംഘവും അഗ്നിരക്ഷാസേന, പൊലീസ്, വനം വകുപ്പ് ഉദ്യോഗസ്ഥരും ദൗത്യത്തില് പങ്കാളികളായി.\nPrevious ദിലീപിന് ജാമ്യം\nNext ലോകായുക്ത നിയമഭേദഗതിക്ക് സ്റ്റേഇല്ല ;വിശദീകരണം തേടി കോടതി.


ന്യൂമോണിയ രോഗികൾ കൊറോണ പരിശോധന നടത്തണമെന്ന് കേന്ദ്ര ആരോഗ്യ മന്ത്രാലയം | center health ministry says pneumonia patients should tests corona virus\nന്യൂമോണിയ രോഗികൾ കൊറോണ പരിശോധന നടത്തണമെന്ന് കേന്ദ്ര ആരോഗ്യ മന്ത്രാലയം\nDelhi, First Published 23, Mar 2020, 8:34 AM IST\nഎല്ലാ പൊതു സ്വകാര്യ ആശുപത്രികള്‍ക്കും ഇതുസംബന്ധിച്ച് നിര്‍ദേശം നല്‍കിയിട്ടുണ്ട്. ന്യൂമോണിയ രോഗികള് ആരോഗ്യ കേന്ദ്രങ്ങളുമായോ പരിശോധനാ കേന്ദ്രങ്ങളിലോ ബന്ധപ്പെടണമെന്നാണ് നിര്‍ദേശം.\nദില്ലി: ന്യുമോണിയ രോഗികളെയും കൊവിഡ് 19 പരിശോധന നടത്തുമെന്ന് കേന്ദ്ര ആരോഗ്യ മന്ത്രാലയം അറിയിച്ചു. രോഗ ബാധിതരുമായി സമ്പര്‍ക്കം നടത്തിയവരുടെ പട്ടികയിൽ ഉൾപ്പെട്ടിട്ടില്ലെങ്കിലും വിദേശ യാത്രകൾ നടത്തിയിട്ടില്ലെങ്കിലും നിർബന്ധമായും കൊവിഡ് 19 പരിശോധനയ്ക്ക് വിധേയരാകണമെന്നാണ് ആരോഗ്യമന്ത്രാലയത്തിന്റെ കർശനമായ നിർദ്ദശം. എല്ലാ പൊതു സ്വകാര്യ ആശുപത്രികള്‍ക്കും ഇതുസംബന്ധിച്ച് നിര്‍ദേശം നല്‍കിയിട്ടുണ്ട്. ന്യൂമോണിയ രോഗികള് ആരോഗ്യ കേന്ദ്രങ്ങളുമായോ പരിശോധനാ കേന്ദ്രങ്ങളിലോ ബന്ധപ്പെടണമെന്നാണ് നിര്‍ദേശം.\nഅതിനിടെ രാജ്യത്ത് കോവിഡ് 19 രോഗം സ്ഥിരീകരിച്ചവരുടെ എണ്ണം 265 ആയി. രാജ്യത്തെ ഇതുവരെ 22 സംസ്ഥാനങ്ങളില് രോഗം സ്ഥിരീകരിച്ചിട്ടുണ്ട്. മധ്യപ്രദേശും ഹിമാചല് പ്രദേശമാണ് പുതുതായി ഈ പട്ടികയില് ഇടംപിടിച്ചത്. മധ്യപ്രദേശില് നാല് പേര്‍ക്കും ഹിമാചലില് രണ്ട് പേര്‍ക്കും കഴിഞ്ഞ ദിവസം രോഗം കണ്ടെത്തി. കൊറോണ വ്യാപനം തടയുന്നതിനും പ്രതിരോധിക്കുന്നതിനുമുള്ള നടപടികള് സംബന്ധിച്ച് കഴിഞ്ഞദിവസം പ്രധാനമന്ത്രി നരേന്ദ്ര മോദി സംസ്ഥാന മുഖ്യമന്ത്രിമാരുമായി ചര്‍ച്ച ചെയ്തിരുന്നു.\nആഗോളതലത്തില് കൊവിഡ് 19 വൈറസ് ബാധിച്ച് മരിച്ചവരുടെ എണ്ണം പതിനാലായിരത്തി അറുനൂറ് കവിഞ്ഞു. 3,35,403 ആളുകളിലാണ് ഇത് വരെ വൈറസ് ബാധ സ്ഥിരീകരിച്ചത്. ഒറ്റ ദിവസം മാത്രം 651 പേര് മരിച്ചതോടെ ഇറ്റലിയില് മരണസംഖ്യ 5476 ആയി.\nകേന്ദ്ര ആരോഗ്യ മന്ത്രാലയം .


Prakash Raj - Tweet | 116 എംഎൽഎമാരുടെ പിന്തുണയുണ്ട്.! ഹോളിഡേ റിസോർട്ട് മാനേജർമാർ ഗവർണറെ കണ്ടു സർക്കാർ രൂപീകരിക്കാൻ അവകാശവാദം ഉന്നയിച്ചു!! യെദ്യൂരപ്പയെയും ചാക്കിട്ടു പിടുത്തത്തെയും പരിഹസിച്ച് പ്രകാശ് രാജിന്റെ ട്വീറ്റ് - MarunadanMalayali.com\n116 എംഎൽഎമാരുടെ പിന്തുണയുണ്ട്.! ഹോളിഡേ റിസോർട്ട് മാനേജർമാർ ഗവർണറെ കണ്ടു സർക്കാർ രൂപീകരിക്കാൻ അവകാശവാദം ഉന്നയിച്ചു!! യെദ്യൂരപ്പയെയും ചാക്കിട്ടു പിടുത്തത്തെയും പരിഹസിച്ച് പ്രകാശ് രാജിന്റെ ട്വീറ്റ്\nMay 17, 2018 | 07:51 PM IST | Permalink\nബെംഗളൂരു: കർണാടകയിലെ രാഷ്ട്രീയ കുതിരക്കച്ചവടത്തെയും റിസോർട്ട് രാഷ്ട്രീയത്തെയും മുഖ്യമന്ത്രിയായി സത്യപ്രതിജ്ഞ ചെയ്ത് യെദ്യൂരപ്പയെയും പരിഹസിച്ച് നടൻ പ്രകാശ് രാജിന്റെ ട്വീറ്റ്. മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റെടുത്ത യെഡിയൂരപ്പയ്ക്കു ഗവർണർ വാജുഭായ് വാല ഭൂരിപക്ഷം തെളിയിക്കാൻ നൽകിയത് 15 ദിവസമാണ്. ഇതിനെ പരിഹസിച്ചു കൊണ്ടാണ് പ്രകാശ് രാജ് ട്വീറ്റ് ചെയ്തിരിക്കുന്നത്.\nകുതിരക്കച്ചവടം ഭയന്ന് കോൺഗ്രസ്, ജെഡിഎസ് പാർട്ടികൾ എംഎൽഎമാരെ ഒന്നടക്കം റിസോർട്ടുകളിലേക്കു മാറ്റിയ സാഹചര്യത്തെയും അദ്ദേഹം ഓർമ്മിക്കുന്നു. ഇതെല്ലാം ഉൾപ്പെടുത്തിയുള്ള ട്രോളാണ് സംഘപരിവാർ സംഘടനകളുടെ വിമർശകനായ പ്രകാശ് രാജ് നടത്തിയത്. സമൂഹമാധ്യമമായ ട്വിറ്ററിലാണു പരിഹാസവുമായി പ്രകാശ് രാജ് എത്തിയത്.\nകർണാടക ബ്രേക്കിങ് ന്യൂസ്...! ഹോളിഡേ റിസോർട്ട് മാനേജർമാർ ഗവർണറെ കണ്ടു സർക്കാർ രൂപീകരിക്കാൻ അവകാശവാദം ഉന്നയിച്ചു. 116 എംഎൽഎമാർ അവരുടെ കൈവശമുണ്ടെന്നതാണു കാരണം... കളി ഇപ്പോൾ തുറന്നിരിക്കുകയാണ്. എല്ലാവരും രാഷ്ട്രീയത്തിൽ 'റിസോർട്ട്' കളിക്കുകയാണ്.


പച്ചപരിഷ്ക്കാരി: June 2012\nഇത് ശരിക്കും ഒരു സംഭവ കഥയാണ് . ഇതിലെ കഥാപാത്രങ്ങള് ഇപ്പോളും ജീവിച്ചിരിക്കുന്നു, ആയതിനാല് കഥാപാത്രങ്ങള്‍ക്കുള്ള സാമ്യം തികച്ചും മനപൂര്‍വമാണ്. ശാരീരികമായി എന്നെക്കാളും കരുത്തരായ അവരുമായി ഒരു ഏറ്റുമുട്ടല് ഒഴിവാക്കുക എന്ന ഒരേ ഒരു ആഗ്രഹം കാരണം ഇതില് അവരുടെ വട്ടപ്പേരുകള് മാത്രം ചേര്‍ത്ത് കൊള്ളുന്നു.\nഒരു വാരാന്ത്യത്തില്, കോളേജ് ഹോസ്റ്റലില് ആശാനും തടിയനും പിന്നെ പന്നിപ്പൊളിയും മാത്രം. ബാക്കി എല്ലാവരും സ്വന്തം വീടുകളില് പോയിരുന്നു . രാത്രി മാത്രം ഹോസ്റ്റല് മുറിയില് എത്താറുള്ള പന്നിപ്പൊളി പതിവ് പോലെ പകല് സമയങ്ങളില് എങ്ങോ അപ്രത്യക്ഷനായി. പന്നിപ്പൊളി എന്നത് വേട്ടാവളിയന് പോലൊരു ജീവി ആണെന്ന് തെറ്റിദ്ധരിച്ചവര് മനസിലാക്കുക, ഇതൊരു വട്ടപ്പേരാണ്.\nതടിയനു പനിയുടെ ലക്ഷണം വെള്ളിയാഴ്ച രാവിലെ മുതല് തന്നെ തുടങ്ങിയിരുന്നു. ശനിയാഴ്ച രാവിലെ ആയപ്പോ കലശലായ വിറയലും പനിയും.. പാരസെറ്റമോളിന് ആ 110 കിലോ ശരീരത്തില് കാര്യമായ പ്രതികരണം ഉണ്ടാക്കാന് കഴിയുമെന്ന് കരുതുന്നത് തന്നെ തെറ്റാണ്. മാത്രമല്ല ഇത് സാധാരണ പനിയാണെന്ന് തോന്നുന്നില്ല.\nആശാന് മനസിലോര്‍ത്തു.. തടിയന്റെ ബോധം പോയാല്, ക്രെയിനിന് താന് തന്നെ പണം മുടക്കേണ്ടി വരും. കടം വാങ്ങാന് പോലും ഹോസ്റ്റലില് ആരുമില്ല. ഇപ്പൊ അവനു നടക്കാന് ആവതുണ്ട് . ആശാന് പിന്നൊന്നും ആലോചിച്ചില്ല. ഒരു ഓട്ടോ വിളിച്ചു വന്നു.. പെട്ടി ഓട്ടോ വിളിക്കാനാണ് പോയതെങ്കിലും കിട്ടിയില്ല. പാസ്സെന്‍ജര് ഓട്ടോയുടെ പരിമിതികളില് ആശാനും സംശയമുണ്ടായിരുന്നു. ഏതായാലും വരുന്നിടത്ത് വെച്ച് കാണാം.\nറൂമില് നിന്ന് തടിയനേം താങ്ങി, ആശാന് ഓട്ടോയുടെ അടുത്തെത്തി.\n" ഡബിള് ചാര്‍ജു തരണം. പാസ്സെന്‍ജര് ഓട്ടോയില് ചരക്കു കയറ്റാന് പാടില്ല. പോലീസു പിടിച്ചാല് പെറ്റി അടിക്കും" . തടിയന്റെ തടിയില് മാത്രം മൈന്‍ഡ് ചെയ്തു ഓട്ടോക്കാരന്.\nഓട്ടോക്കാരന് പറഞ്ഞതില് ന്യായം ഉണ്ടെന്നു തോന്നിയതിനാലാകണം ആശാന് മറിച്ചൊന്നും പറയാതെ സമ്മതിച്ചു. ഏതായാലും പോലീസു പിടിക്കാതെ തന്നെ ആശുപത്രിയില് എത്തി.\nഓട്ടോയില് നിന്നിറങ്ങി തടിയന് ആശാനെ നോക്കി. ഒരു അബദ്ധം എന്നോണം പറഞ്ഞു. ' ഞാന് പേഴ്സ് എടുത്തില്ല'.\nഅത് പ്രതീക്ഷിട്ടെന്നോണം ആശാന് പറഞ്ഞു.. 'സാരമില്ലെടാ, പൈസ ഞാന് കൊടുത്തോളാം'.\nതടിയന്റെ കണ്ണ് നിറഞ്ഞു. ആശാനെ കെട്ടിപിടിച്ചൊരു ഉമ്മ കൊടുത്താലോ. ഓട്ടോക്കാരന് എന്ത് വിചാരിക്കും. പിന്നെ മനസിലോര്‍ത്തു.. ഇതാണ് ആത്മാര്‍ത്ഥ സുഹൃത്ത്ബന്ധം. എത്രയോ പേര് സുഹൃത്തുക്കള് എന്ന് പറഞ്ഞു കൂടെ നടക്കുന്നു. പക്ഷെ ഇപ്പോള് ഇങ്ങനെ ഒരവസ്ഥയില്.. അത്യാവശ്യഘട്ടത്തില് പണം പോലും വകവയ്കാതെ തന്നെ സ്നേഹിച്ചു കൊല്ലുന്നു. ഇതിനു ഞാന് എന്ത് പ്രത്യുപകാരം ചെയ്താലും മതിയാകില്ല.\nആശാന് പേഴ്സ് തുറന്നു നൂറു രൂപ നോട്ട് എടുത്തു ഓട്ടോക്കാരനു നേരെ വീശി.\nപാതിരാത്രി ഏതോ അജ്ഞാത ജീവിയെ കണ്ട പോലെ തടിയന് ഞെട്ടിത്തരിച്ചു നിന്നു. ആശാന്റെ കയ്യില് നൂറു രൂപയോ ? തടിയന് വാപൊളിച്ചു . പനി കാരണം നിലവിളിക്കാനുള്ള ത്രാണി ഇല്ലാത്തതു കൊണ്ട് അതിനു പറ്റിയില്ല. ഒന്നൊന്നര വര്‍ഷം കൂടെ താമസിച്ചിട്ടും ആശാന്റെ കയ്യില് ഒരു പത്തിന്റെ നോട്ടിനപ്പുറം താന് കണ്ടിട്ടില്ല. വേറെയാരും കണ്ടതായി റിപ്പോര്‍ട്ടുകളും ഇല്ല.\nവിശ്വാസം വരാതെ അടുത്ത് പോയി നോക്കിയ തടിയന് ശരിക്കും ഞെട്ടി. ആശാന്റെ കയ്യിലിരിക്കുന്ന പേഴ്സില് തന്റെ പപ്പയുടേയും മമ്മിയുടെയും ഫോട്ടോ !\nഓ പി ടിക്കറ്റ് എടുത്തു ഡോക്ടറിനെ കണ്ടു. കുറെ ഗുളികള്‍ക്കുള്ള കുറിപ്പടിയും ഒരു കുത്തിവയ്പ്പിനും അദ്ദേഹം ഉത്തരവിട്ടു. പണം അടയ്ക്കേണ്ട സ്ഥലത്തു ആശാന് 'തന്റെ' പേഴ്സ് ഒരു അധികാരം എന്നോണം എടുത്തു പണം കൊടുക്കുന്നതും നിര്‍വികാരനായി നോക്കി നില്ക്കാനെ തടിയനു കഴിഞ്ഞുള്ളു .\nഅതിനു ശേഷം കുത്തിവയ്ക്കാന് അടുത്ത റൂമിലേക്ക് പോയി. അവിടെ സുന്ദരിയായ ഒരു നേഴ്സ്. അവളെ കണ്ടതും ഏതൊരു മലയാളിയെയും പോലെ രണ്ടു പേരിലും നല്ല മുട്ടനൊരു പൂവന് കോഴി കൂകി. അവിടെ മൂന്ന് നാല് സീനിയര് നേഴ്സുമാര് നില്‍ക്കുന്നുണ്ടെങ്കിലും അവരെയൊന്നും വക വയ്ക്കാതെ ആശാന് നേരെ ആ സുന്ദരി ജൂനിയര് നേഴ്സിനടുത്തേക്ക് .. വാല് പോലെ തടിയനും.\n"അതാ.. ആ ബെഡില് കിടന്നോളൂ". സുന്ദരി മൊഴിഞ്ഞു. മനസില്ലാമനസ്സോടെ തടിയന് പോയി കിടന്നു..\nആശാനാകട്ടെ നേഴ്സിനെ സഹായിക്കാനെന്നവണ്ണം അവളുടെ കൂടെ നടന്നു. അവള് ആവശ്യപ്പെടാതെ തന്നെ. അവസാനം ഗതികെട്ട് അവള് പറഞ്ഞു.\n"ചേട്ടാ കുത്തിവയ്ക്കുമ്പോള് ആരെങ്കിലും അടുത്ത് വേണം. ചേട്ടന് അവിടെ നിന്നാല് മതി."\nഒരു ഗെറ്റ് ഔട്ടിന്റെ സകല ലക്ഷണങ്ങളും ആ വാക്യത്തില് ഉണ്ടായിരുന്നെങ്കിലും ആശാന് അവള് പറഞ്ഞത് അക്ഷരം പ്രതി അനുസരിച്ചു . കേള്‍കാതിരിക്കാന് കഴിയുമായിരുന്നില്ല.\nഅത്രയ്ക്ക് സുന്ദരി ആയിരുന്നവള്.\nപത്തു മിനിട്ട് കഴിഞ്ഞപ്പോള് രണ്ട് പേരുടെയും സകലസ്വപ്നങ്ങളെയും തല്ലിക്കെടുത്തികൊണ്ട് ഒരു മൂത്ത നേഴ്സ് കടന്നു വന്നു.. ശരിക്കും ഒരു ഹെഡ് നേഴ്സ്. വന്നപാടെ സൂചിയും തയ്യാറാക്കി പഞ്ഞിയുമെടുത്തു നിന്ന നേഴ്സിനോടു തടിയന് അറിയാതെ പറഞ്ഞു പോയി\n"നിങ്ങളാണ് എടുക്കുന്നതെങ്കില് കയ്യില് എടുത്താല് മതി."\n"പറ്റില്ല.. ചട്ടത്തില് തന്നെ എടുക്കണം."\n"ഞാന് ജീവനോടുണ്ടെങ്കില് അതിനു സമ്മതിക്കില്ല"\nഎന്ത് പറഞ്ഞിട്ടും തടിയന് സമ്മതിക്കുന്നില്ല.\nനേഴ്സ് ആശാനോട് പറഞ്ഞു. "ഇത് പനിക്കുള്ള ആന്റിബയോട്ടിക്കാ.. ഇത് കയ്യില് എടുക്കാന് പറ്റില്ല."\nആശാന് തടിയനെ കാര്യം പറഞ്ഞു മനസിലാക്കിച്ചു, കുറച്ചു ബലം പ്രയോഗിച്ചു തടിയനെ കമഴ്ത്തി കിടത്തി മുണ്ട് ചെറുതായി താഴ്ത്തി.\nകാണാന് പാടില്ലാത്തത് എന്തോ കണ്ടത് പോലെ നേഴ്സ് ഞെട്ടിത്തരിച്ചു നിന്നു. ആദ്യം ഒന്ന് അമ്പരന്നൊ ? പിന്നെ ചിരിച്ചോ? അതോ തോന്നിയതാണോ? ഏതായാലും കുത്തിവയ്പ്പ് കൃത്യം നിര്‍വഹിച്ചു ചിരിച്ചു കൊണ്ട് തന്നെ നേഴ്സ് അകത്തേക്ക് പോയി.\nതിരിച്ചു റൂമിലെത്തി, തടിയന് മറക്കാതെ തന്റെ പേഴ്സ് വാങ്ങി ഭദ്രമായി വെച്ച്, പിന്നീടു കിടന്നുറങ്ങി.. രാത്രി ആയപ്പോള് പന്നിപ്പൊളി എത്തി.. അവനും ഒരു പനിക്കോള്. അവനു വേണ്ടി രണ്ടു പാരസെറ്റമോള് ജീവത്യാഗം ചെയ്തു. രാവിലെ പൊള്ളുന്ന പനി. തലേന്ന് കിട്ടിയ വിവരങ്ങളും ലക്ഷണങ്ങളും വെച്ച് ഇത് വൈറല്‍പനിയാണെന്ന് ആശാനുറപ്പിച്ചു.\nആശാന് ഒരു ഓട്ടോ വിളിച്ചു വന്നു. തലേ ദിവസത്തെ ഓര്‍മ്മ ഉള്ളതിനാലാവണം തടിയന്, പന്നിപ്പൊളിയുടെ പേഴ്സ് അവന്റെ പാന്റ്സില് തിരുകിവച്ചു കൊടുത്തു..\nആശാനും പന്നിപ്പൊളിയും നേരെ ആശുപത്രിക്ക്..\nഇന്നലെ കൊണ്ട് തന്നെ എല്ലാ നേഴ്സുമരെയും അറ്റണ്ടര്‍മാരെയും ആശാന് പരിചയപ്പെട്ടിരുന്നു. അത് കൊണ്ട് അധികം കാത്തു നില്‍ക്കാതെ തന്നെ ഡോക്ടറിനെയും കാണാന് പറ്റി. അത് കഴിഞ്ഞു കുത്തിവയ്ക്കുന്ന മുറിയിലെത്തി. ഇന്നലെ കണ്ട അതേ ഹെഡ് നേഴ്സ്. കണ്ട പാടെ അവര് ഒന്ന് ചിരിച്ചു. പിന്നെ തലേന്ന് നടന്ന സംഭവത്തിന്റെ തനിയാവര്‍ത്തനം. ചടങ്ങ് ഇന്നലത്തെക്കാള് ഭംഗിയായി നടന്നു. ഇത്തവണ നേഴ്സിന്റെ മുഖത്ത് വല്ലാത്ത കടുപ്പം. ഇന്നലത്തെ ചിരി മാഞ്ഞിരിക്കുന്നു.\nപോകാന് നേരം നേഴ്സ് ആശാനെ നേഴ്സുമാരുടെ ഡ്യൂട്ടി റൂമിലേക്ക് വിളിപ്പിച്ചു. എല്ലാ മൂത്ത നേഴ്സുമാരും ഉണ്ട്, കൂട്ടത്തില് തന്റെ സ്വന്തം സുന്ദരി നേഴ്സും.\nഎന്തോ പന്തികേടുണ്ട്? എന്റെ ഈശോ മറിയം ഔസേപ്പേ .. പന്നിപ്പൊളിക്ക് എന്തെങ്കിലും മാറാരോഗം ? എന്ത് തന്നെ ആയാലും സഹിക്കാനുള്ള ശക്തി തരണേ കര്‍ത്താവേ. അവനു കാര്യമായ എന്തോ അസുഖമാണ്. ഇല്ലെങ്കില് ഇത്രേം നേഴ്സുമാര് എന്തിനിങ്ങനെ ശോകമൂകരായി നില്‍ക്കണം ?\n"എന്താ തന്റെ ഉദ്ദേശം ? " ഹെഡ് നേഴ്സ് ചോദിച്ചു.\n"മനസിലായില്ല.." - ആശാന്\n"ഇത് പോലത്തെ തോന്ന്യാസം കാണിച്ചാല് എങ്ങിനെ കൈകാര്യം ചെയ്യണം എന്ന് ഞങ്ങള്‍ക്ക് അറിയാം.."\n"എന്റെ പൊന്നു ചേച്ചി എനിക്കൊന്നും മനസിലായില്ല.."\n"എനിക്ക് അറിയാമേലാഞ്ഞിട്ടു ചോദിക്കുവാ.. തനിക്കിത് തന്നെയാണോ പണി?"\n"എന്ത് പണി ? "\n"ഒരു കാര്യം പറഞ്ഞേക്കാം.. ഇനി താന് കൊണ്ട് വരുന്നവന്മാരെ ഒരു ജെട്ടി ഇടീച്ചോണ്ട് കൊണ്ട് വന്നില്ലെങ്കില് തന്നെ പിടിച്ചു പോലീസില് ഏല്‍പ്പിക്കും. ഈ ഞരമ്പു രോഗം ഞങ്ങള് മാറ്റി തരാം."\nആശാന് ശരിക്കും ഞെട്ടി. അല്ല മാനം കെട്ടു. ഒരുപകാരം, അല്ല രണ്ടുപകാരം ചെയ്ത എനിയ്ക്കിതു തന്നെ വരണം. അവന്മാര് ചെയ്ത കുറ്റത്തിന്.. അല്ല ചെയ്യാത്ത കുറ്റത്തിന് പഴി എനിക്ക്.\nഒരു വിധം ക്ഷമാപണം നടത്തി പന്നിപ്പൊളിയെയും കൊണ്ട് തിരിച്ചു വരുമ്പോള് ആശാന്റെ മുഖം നന്നായി വിളറിയിരുന്നു .\nകര്‍ത്താവേ ! ആ സുന്ദരിയായ നേഴ്സ് തന്നെ പറ്റി എന്ത് വിചാരിച്ചു കാണുമോ ആവോ ?\nPosted by ജിനേഷ് എം സോമൻ 1 comment:


കേരളം - Kuttiadinews\nFriday, 30 October 2020 12:55:10 PM\nലഹരിക്കടത്ത് കേസില് അറസ്റ്റിലായ ബിനീഷ് കോടിയേരിയുടെ ചോദ്യം ചെയ്യല് ഇന്നും തുടരും\nകൊച്ചി : ബംഗളൂരു ലഹരിക്കടത്ത് കേസില് എന്‍ഫോഴ്‌സ്‌മെന്റ് ഡയറക്ടറേറ്റ് അറസ്റ്റ് ചെയ്ത ബിനീഷ് കോടിയേരിയുടെ ചോദ്യം ചെയ്യല് ഇന്നും തുടരും. ഇന്ന് ഒന്‍പതു മണിയോടെ ഇഡി സോണല് ഓഫീസിലെത്തിച്ചാകും ചോദ്യം ചെയ്യുക. സുരക്ഷ കണക്കിലെടുത്ത് ഇന്നലെ ബിനീഷിനെ ഇഡി ഓഫീസില് നിന്ന് മാറ്റിയിരുന്നു. ബിനീഷിനെ കേസിലെ മുഖ്യപ്രതി അനൂപ് മുഹമ്മദിനൊപ്പം ഇരുത്തി ചോദ്യം ചെയ്യുകയാണ് കസ്റ്റഡി കാലയളവിലെ ഇഡിയുടെ പ്രധാനലക്ഷ്യം. ഇതിനായി എന്‍സിബിക്ക് ഇഡി ഇന്ന് അപേക്ഷ നല്‍കും. കസ്റ്റഡി അനുവദിച്ചാല് പരപ്പന അഗ്രഹാര ജയിലിലെത്തി ഇരുവര...\nനടി ആക്രമിക്കപ്പെട്ട കേസ് ;കോടതി മാറ്റമാവശ്യപ്പെട്ട് നടി നല്‍കിയ ഹര്‍ജി കോടതി ഇന്ന് പരിഗണിക്കും\nകൊച്ചി: നടിയെ ആക്രമിച്ച കേസിൽ വിചാരണ കോടതി മാറ്റമാവശ്യപ്പെട്ട് ആക്രമിക്കപ്പെട്ട നടി നൽകിയ ഹർജി ഹൈക്കോടതി ഇന്ന് പരിഗണിക്കും. വിചാരണക്കോടതിയുടെ നടപടി പക്ഷപാതപരമാണെന്നാണ് ഹർജിയിലെ ആരോപണം. വിസ്താരത്തിന്‍റെ പേരിൽ കോടതി മുറിയിൽ പ്രധാന പ്രതിയുടെ അഭിഭാഷകൻ തന്നെ മാനസികമായി പീഡിപ്പിച്ചപ്പോൾ കോടതി നിശബ്ദമായി നിന്നെന്ന് ഹർജിയിൽ പറയുന്നു. പരാതിക്കാരിയുടെ പല സുപ്രധാന മൊഴിളും കോടതി രേഖപ്പെടുത്തിയില്ല എന്ന ഗുരുതര ആക്ഷേപവും ഹർജിയിലുണ്ട്. പ്രോസിക്യൂഷനും സമാന ആവശ്യവുമായി വിചാരണ കോടതിയെ സമീപിച്ചിരുന്നെങ്കിലും ഹ...\nരഹസ്യമൊഴിയുടെ പകര്‍പ്പ് ആവശ്യപ്പെട്ട് സ്വപ്ന സുരേഷ് നല്‍കിയ ഹര്‍ജിയില് ഹൈക്കോടതി വിധി ഇന്ന്\nഎറണാകുളം: കസ്റ്റംസിനു നൽകിയ രഹസ്യമൊഴി യുടെ പകർപ്പ് ആവശ്യപ്പെട്ട് സ്വർണ്ണക്കടത്ത് കേസ് പ്രതി സ്വപ്ന സുരേഷ് നൽകിയ ഹർജിയിൽ ഹൈക്കോടതി ഇന്ന് വിധി പറയും. കസ്റ്റംസിനു നൽകിയ 33 പേജുള്ള രഹസ്യമൊഴിയുടെ പകർപ്പ് നിയപരമായ ആവശ്യങ്ങൾക്ക് ഉപയോഗിക്കാനായി നൽകണമെന്നായിരുന്നു സ്വപ്നയുടെ ആവശ്യം. നേരത്തെ കീഴ്ക്കോടതി ഈ ആവശ്യം തള്ളിയതിനെ തുടർന്നാണ് സ്വപ്ന ഹൈക്കോടതിയെ സമീപിച്ചത്. അന്വേഷണം പൂർത്തിയാകാതെ മൊഴിപകർപ്പ് നൽകാനാകില്ലെന്നാണ് കസ്റ്റംസ് ഹൈക്കോടതിയെ അറിയിച്ചിട്ടുള്ളത്. മൊഴിയിലെ വിശദാംശങ്ങൾ പുറത്താകുന്നത് കേസന്വ...\nകോവിഡ് കെയർ സെൻ്ററിലേക്ക് അവശ്യസാധനങ്ങൾ നല്‍കി വ്യാപാരി-വ്യവസായി സമിതി\nകോഴിക്കോട്: കോഴിക്കോട് മെഡിക്കൽ കോളജിലെ കോവിഡ് കെയർ സെൻ്ററിലേക്ക് ഒരു ലക്ഷത്തി പതിനായിരം രൂപയുടെ അവശ്യസാധനങ്ങൾ വ്യാപാരി-വ്യവസായി സമിതി ജില്ലാ കമ്മിറ്റി നൽകി . രാജ്യസഭാ എം.പി.എളമരം കരീമിൻ്റെ സാന്നിധ്യത്തിൽ കോളജ് പ്രിൻസിപ്പൽ ഡോ.രാജേന്ദ്രൻ സാധനങ്ങൾ ഏറ്റുവാങ്ങി. സൂപ്രണ്ട് ഡോ.ശ്രീജയൻ ,ഡോ.സുനിൽ, ഡോ.വിജയൻ, ഹെൽത്ത് ഇൻസ്പെക്ടർ കുട്ടൻ എന്നിവർ സംബന്ധിച്ചു. സമിതി ജില്ലാ പ്രസിഡണ്ട് സൂര്യ അബ്ദുൾ ഗഫൂർ, ജില്ലാ സിക്രട്ടറി ടി. മരക്കാർ, സി.വി. ഇക്ബാൽ, കെ.എം. റഫീഖ്, എം.അനിൽകുമാർ, പി.പ്രദീപ് കുമാർ, നിസാർ അഹമ്മദ്,...\nവയനാട് ജില്ലയില് ഇന്ന് കോവിഡ് സ്ഥിരികരിച്ച 93 പേര്‍ക്കും സമ്പര്‍ക്കത്തിലൂടെ രോഗബാധ\nവയനാട് : വയനാട് ജില്ലയില് ഇന്ന് (29.10.20) 93 പേര്‍ക്ക് കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.ആര്. രേണുക അറിയിച്ചു. 99 പേര് രോഗമുക്തി നേടി. എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ. ഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 6840 ആയി. 5945 പേര് ഇതുവരെ രോഗമുക്തരായി. ചികിത്സയിലിരിക്കെ 48 മരണം. നിലവില് 857 പേരാണ് ചികിത്സയിലുള്ളത്. ഇവരില് 331 പേര് വീടുകളിലാണ് ഐസൊലേഷനില് കഴിയുന്നത്. രോഗം സ്ഥിരീകരിച്ചവര് അമ്പലവയല് സ്വദേശികളായ 23 പേര്, മാനന്തവാടി […]\nസര്‍ക്കാര് ഉദ്യോഗസ്ഥന്റെ ചെയ്തികളെ സർക്കാരിന്റെ തലയിൽ കെട്ടിവെക്കേണ്ടതില്ല : മുഖ്യമന്ത്രി\nതിരുവനന്തപുരം : സ്വർണ്ണക്കടത്ത് കേസിൽ അറസ്റ്റിലായ മുൻ പ്രിൻസിപ്പൽ സെക്രട്ടറി എം ശിവശങ്കറിനെ മുഖ്യമന്ത്രി പിണറായി വിജയൻ തള്ളിപറഞ്ഞു . ഉദ്യോഗസ്ഥന്റെ ചെയ്തികളെ സർക്കാരിന്റെ തലയിൽ കെട്ടിവെക്കേണ്ടതില്ല എന്നും മുഖ്യമന്ത്രി വാര്‍ത്താസമ്മേളനത്തില് പ്രതികരിച്ചു . മുഖ്യമന്ത്രിയുടെ വാക്കുകള്………….. അടിസ്ഥാന രഹിതമായ അഴിമതി ആരോപണങ്ങൾ ഒന്നിന് പുറകെ ഒന്നായി ഉന്നയിച്ച് സര്‍ക്കാരിന്റെ നേട്ടങ്ങളെ ഇല്ലാതാക്കാനുള്ള ശ്രമമാണ് ഇപ്പോൾ നടക്കുന്നത്. ഒരു ഉദ്യോഗസ്ഥന്റെ ചെയ്തികളെ മുൻനിര്‍ത്...\nകോഴിക്കോട് : കോഴിക്കോട് പുതുതായി വന്ന 1114 പേര് ഉള്‍പ്പെടെ ജില്ലയില് 27223 പേര് നിരീക്ഷണത്തില്. ഇതുവരെ 1,32,364 പേര് നിരീക്ഷണം പൂര്‍ത്തിയാക്കി. രോഗലക്ഷണങ്ങളോടുകൂടി പുതുതായി വന്ന 286 പേര് ഉള്‍പ്പെടെ 2779 പേര് ആശുപത്രികളില് നിരീക്ഷണത്തിലുണ്ട്. 6366 സ്രവസാംപിള് പരിശോധനയ്ക്ക് അയച്ചിട്ടുണ്ട്. ആകെ 5,79,192 സ്രവസാംപിളുകള് പരിശോധനയ്ക്ക് അയച്ചതില് 5,76,094 എണ്ണത്തിന്റെ പരിശോധനാ ഫലം ലഭിച്ചു. ഇതില് 5,30,519 എണ്ണം നെഗറ്റീവ് ആണ്. പരിശോധനയ്ക്കയച്ച സാമ്പിളുകളില് 3098 പേരുടെ പരിശോധനാ ഫലം കൂടി ല...\nകോഴിക്കോട് ജില്ലയില് ഇന്ന് 692 പോസിറ്റീവ് കേസുകള് കൂടി റിപ്പോര്‍ട്ട് ചെയ്യ്തു\nകോഴിക്കോട് : കോഴിക്കോട് ജില്ലയില് ഇന്ന് 692 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. വിദേശത്ത് നിന്ന് എത്തിയ ഒരാൾക്കും ഇതര സംസ്ഥാനങ്ങളില് നിന്ന് എത്തിയവരില്6പേര്‍ക്കുമാണ് പോസിറ്റീവായത്. 8 പേരുടെ ഉറവിടം വ്യക്തമല്ല. സമ്പര്‍ക്കം വഴി 677 പേര്‍ക്കാണ് രോഗം ബാധിച്ചത്. 6366 പേരെ പരിശോധനക്ക് വിധേയരാക്കി. ചികിത്സയിലുള്ള കോഴിക്കോട് സ്വദേശികളുടെ എണ്ണം 9686 ആയി. 13 ആരോഗ്യ പ്രവര്‍ത്തകര്‍ക്കും കോവിഡ് സ്ഥിരീകരിച്ചിട്ടുണ്ട്. ജില്ലയിലെ കോവിഡ് ആശുപത്രികള്, എഫ്....\nതിരുവനന്തപുരം: സംസ്ഥാനത്ത് ഇന്ന് ( 29.10.2020 ) രോഗം സ്ഥിരീകരിച്ച് ചികിത്സയിലായിരുന്ന 8474 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 880, കൊല്ലം 451, പത്തനംതിട്ട 199, ആലപ്പുഴ 368, കോട്ടയം 1050, ഇടുക്കി 66, എറണാകുളം 600, തൃശൂര് 1037, പാലക്കാട് 568, മലപ്പുറം 1300, കോഴിക്കോട് 1006, വയനാട് 99, കണ്ണൂര് 679, കാസര്‍ഗോഡ് 171 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 91,784 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 3,25,166 […]\nകേരളത്തില് ഇന്ന് ( 29/10/2020) 6037 പേര്‍ക്ക് സമ്പര്‍ക്കത്തിലൂടെ രോഗബാധ\nകേരളത്തില് ഇന്ന് ( 29/10/2020) 6037 പേര്‍ക്ക് സമ്പര്‍ക്കത്തിലൂടെ രോഗബാധ . 734 പേരുടെ സമ്പര്‍ക്ക ഉറവിടം വ്യക്തമല്ല. തൃശൂര് 964, എറണാകുളം 594, തിരുവനന്തപുരം 625, ആലപ്പുഴ 686, കോഴിക്കോട് 664, മലപ്പുറം 547, കൊല്ലം 469, കണ്ണൂര് 306, കോട്ടയം 385, പാലക്കാട് 189, പത്തനംതിട്ട 206, കാസര്‍ഗോഡ് 172, ഇടുക്കി 137, വയനാട് 93 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്. 81 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 21, കണ്ണൂര് 16, […]


മതവികാരം: ധോണിയ്ക്ക് അറസ്റ്റ് വാറണ്ടെങ്കില് പിണറായിക്കും വേണം... തെറ്റെങ്കില് 'രണ്ടും' തെറ്റ് | Denigrating Hindu Gods? Pinarayi Vijayan and P Jayarajan are equally made the Same 'mistake' done by MS Dhoni? - Malayalam Oneindia\nമതവികാരം: ധോണിയ്ക്ക് അറസ്റ്റ് വാറണ്ടെങ്കില് പിണറായിക്കും വേണം... തെറ്റെങ്കില് 'രണ്ടും' തെറ്റ്\nBy അൻവർ സാദിഖ്\nUpdated: Mon, Jan 11, 2016, 11:31 [IST]\nമതവികാരം വ്രണപ്പെടുത്തിയെന്ന പരാതിയില് ഇന്ത്യന് ഏകദിന ക്രിക്കറ്റ് ടീം ക്യാപ്റ്റന് മഹേന്ദ്ര സിങ് ധോണിയ്‌ക്കെതിരെ ജാമ്യമില്ലാ അറസ്റ്റ് വാറണ്ട് പുറപ്പെടുവിച്ചിരിയ്ക്കുകയാണ് അനന്ത് പുര് കോടതി. ഒരു മാഗസിന്റെ കവര് ചിത്രത്തില് 'മഹാവിഷ്ണുവിന്റെ രൂപത്തില്' പ്രത്യക്ഷപ്പെട്ടതാണ് ധോണി ചെയ്ത കുറ്റം.\nഅങ്ങനെയെങ്കില് സിപിഎം പോളിറ്റ് ബ്യൂറോ അംഗം പിണറായി വിജയനെതിരേയും കണ്ണൂര് ജില്ലാ സെക്രട്ടറി പി ജയരാജനെതിരേയും വേണമെങ്കില് കേസ് എടുത്തുകൂടെ? രണ്ട് പേര്‍ക്കും എതിരെ ജാമ്യമില്ലാ അറസ്റ്റ് വാറണ്ട് പുറപ്പെടുവിയ്ക്കുകയും ചെയ്തുകൂടെ?\nകണ്ണൂര് അമ്പാടി മുക്കില് പിണറായി വിജയനെ അര്‍ജുനനായും പി ജയരാജനെ ശ്രീകൃഷ്ണനായും ചിത്രീകരിയ്ക്കുന്ന പോസ്റ്റര് ശരിയ്ക്കും മതവികാരത്തെ വ്രണപ്പെടുത്തുന്നുണ്ടോ?\nനിയമത്തിന് മുന്നില് സിപിഎം പോളിറ്റ് ബ്യൂറോ അംഗമെന്നതോ ഇന്ത്യന് ക്രിക്കറ്റ് ടീം ക്യാപ്റ്റനെന്നതോ ഒരു ഒഴിവുകഴിവല്ല. നിയമം എല്ലാവര്‍ക്കും ഒരുപോലെ തന്നെയാണ്. അങ്ങനെയെങ്കില് ധോണി നേരിടുന്ന നിയമനപടി പിണറായി വിജയനും നേരിടേണ്ടി വരില്ലേ?\nമഹോന്ദ്ര സിങ് ധോണിയെ മഹാവിഷ്ണുവായി ചിത്രീകരിയ്ക്കുന്ന ചിത്രമാണ് ബിസിനസ് ടുഡേ മാഗസിന് കവര് ചിത്രമാക്കിയത്. പിണറായി വിജയനെ അര്‍ജ്ജുനനായി ചിത്രീകരിയ്ക്കുന്ന പോസ്റ്ററാണ് കണ്ണൂരില് പ്രത്യക്ഷപ്പെട്ടത്.\nപിണറായി അര്‍ജ്ജുനന്, ജയരാജന് കൃഷ്ണന്\nഭാരതയുദ്ധത്തില് തേരില് നിന്ന് യുദ്ധം ചെയ്യുന്ന അര്‍ജ്ജുനനായാണ് പിണറായി വിജയനെ ചിത്രീകരിച്ചിരിയ്ക്കുന്നത്. തേര് തെളിയ്ക്കുന്ന ശ്രീകൃഷ്ണനായി പി ജയരാജനേയും.\nവൈരുദ്ധ്യാത്മിക ഭൗതിക വാദത്തില് വിശ്വസിയ്ക്കുന്ന പിണറായിയേയും പി ജയരാജനേയും മഹാഭാരത കഥാപാത്രങ്ങളായി ചിത്രീകരിയ്ക്കുമ്പോള് ആരുടേയെങ്കിലും മതവികാരം വ്രണപ്പെടുമോ എന്നാണ് ചോദ്യം.\nബിസിനസ് ടുഡേ മാഗസിനാണ് ആ കവര് ചിത്രം തയ്യാറാക്കിയത്. ധോണി അതിന് നിന്നു കൊടുത്തു എന്ന് മാത്രം. മാഗസിന് ചെയ്തതുപോലൊരു തെറ്റ്(?) ധോണി ചെയ്തിട്ടുണ്ടോ എന്ന് ചോദിച്ചാല് സംശയമാണ്.\nകണ്ണൂരിലും അങ്ങനെ തന്നെ\nകണ്ണൂര് അമ്പാടിമുക്കിലാണ് പിണറായി-ജയരാജന് ബോര്‍ഡ് പ്രത്യക്ഷപ്പെട്ടത്. അങ്ങനെ ഒരു ബോര്‍ഡ് സ്ഥാപിച്ചതില് പിണറായിക്കോ ജയരാജനോ ഒരു പങ്കും ഉണ്ടാകാന് ഇടയില്ല.\nബിജെപിയില് നിന്നും ആര്‍എസ്എസ്സില് നിന്നും അടുത്തകാലത്തായി സിപിഎമ്മിലെത്തിയ ഏറെ പേരുള്ള സ്ഥലമാണ് അമ്പാടിമുക്ക്. സംഭവത്തില് പാര്‍ട്ടി പ്രവര്‍ത്തകര്‍ക്ക് പങ്കില്ലെന്നാണ് സിപിഎമ്മിന്റെ ഭാഷ്യം.\nബിസിനസ് ടുഡേയുടെ കവര്‍ചിത്രത്തിന്റെ പേരില് ധോണിയ്‌ക്കെതിരെ കേസ് എടുക്കാന് വകുപ്പുണ്ടെങ്കില്, ബോര്‍ഡിന്റെ പേരില് പിണറായിയ്ക്കും ജയരാജനും എതിരെ കേസ് എടുക്കേണ്ടതല്ലേ എന്നാണ് ചിലരുടെ ചോദ്യം.\nഫെബ്രുവരി 25 ന് അനന്ത് പുര് കോടതിയില് ഹാജരാകാനാണ് ധോണിയ്ക്ക് നിര്‍ദ്ദേശം. കോടതിയില് എത്തിയില്ലെങ്കില് അറസ്റ്റ് ചെയ്യും.\nനവകേരള യാത്ര തുടങ്ങുകയാണ്, നിയമസഭ തിരഞ്ഞെടുപ്പിന് ഇനി മാസങ്ങള് മാത്രം ബാക്കി. അമ്പാടിമുക്ക് ബോര്‍ഡ് കേസായാല് പിണറായി വിജയന് കുടുങ്ങുമോ?\npinarayi vijayan p jayarajan ms dhoni cpm nava kerala march പിണറായി വിജയന് പി ജയരാജന് ധോണി സിപിഎം നവകേരള മാര്‍ച്ച്\nDenigrating Hindu Gods? Pinarayi Vijayan and P Jayarajan are equally made the Same 'mistake' done by MS Dhoni?


തുര്‍ക്കി തീരത്ത് ചരക്കുകപ്പല് മുങ്ങി മൂന്നുപേര് മരിച്ചു: ആറുപേരെ രക്ഷപ്പെടുത്തി - Malayali Express\nഇസ്താംബൂള്: വടക്കന് തുര്‍ക്കിയിലെ ഇന്‍കുമുവില് കരിങ്കടല് തീരത്ത് ചരക്കുകപ്പല് മുങ്ങി മൂന്നുപേര് മരിച്ചു. ആറുപേരെ തുര്‍ക്കി തീരരക്ഷാസേന രക്ഷപ്പെടുത്തിയതായി തുര്‍ക്കി ഗതാഗതമന്ത്രാലയം അധികൃതര് അറിയിച്ചു. ഉക്രെയ്‌നിയന് കപ്പലായ ആര്‍വിനാണ് മുങ്ങിയത്. ബള്‍ഗേറിയയില്‍നിന്ന് ജോര്‍ജിയയിലേക്കു പോവുകയായിരുന്നു കപ്പല്. മോശം കാലാവസ്ഥയെത്തുടര്‍ന്ന് തുര്‍ക്കിയിലെ ബാര്‍ട്ടിന് തുറമുഖത്ത് നങ്കൂരമിടാന് ശ്രമിക്കുമ്ബോഴാണു മുങ്ങിയതെന്ന് തീരരക്ഷാ സേന അറിയിച്ചു.\nRelated Topics:ship accident\nകോണ്‍ഗ്രസ്- ഗണേഷ്‌കുമാര് സംഘര്‍ഷം കനക്കുന്നു : പത്തനാപുരത്ത് ഇന്ന് ഹര്‍ത്താല്\nകോണ്‍ഗ്രസിന്‍റെ നിര്‍ണായക യോഗം ഇന്ന് ഡല്‍ഹിയില്


ജനുവരി 14ന് സന്ധ്യയ്ക്ക് വീട്ടില് ദീപം തെളിയിച്ച് പ്രാര്‍ഥിച്ചാല് - Astrology Articles | Astrology News\nHome/പൈതൃകം/ജനുവരി 14ന് സന്ധ്യയ്ക്ക് വീട്ടില് ദീപം തെളിയിച്ച് പ്രാര്‍ഥിച്ചാല്\nദക്ഷിണായനം പൂര്‍ത്തിയാക്കി ഉത്തരായനത്തിലേക്ക് സൂര്യന് കടക്കുന്ന ദിവസമാണ് മകരസംക്രാന്തി. ശുഭകാര്യങ്ങള്‍ക്കു ഉത്തമമായ കാലമാണ് ഉത്തരായനം. ഈ ദിനത്തിലാണ് ശബരിമലയില് മകരവിളക്ക് നടക്കുന്നത്. മകരസംക്രാന്തി നാളില് ഭഗവാന് അയ്യപ്പന്റെ വിഗ്രഹത്തില് തിരുവാഭരണങ്ങള് ചാര്‍ത്തി ദീപാരാധന നടത്തുന്നതോടെ പൊന്നമ്പലമേട്ടില് മകരജ്യോതി തെളിയുന്നു. ആകാശത്ത് മകര നക്ഷത്രമുദിക്കുന്നു. ഈ സമയം വീടുകളില് സന്ധ്യാദീപം തെളിച്ച് ശരണം വിളിച്ചാല് ഐശ്വര്യമുണ്ടാകുമെന്നാണ് വിശ്വാസം. മകരസംക്രാന്തി ജീവിതത്തിലെ എല്ലാ കഷ്ടപ്പാടുകളും ഇല്ലാതാക്കുമെന്നാണ് വിശ്വാസം. ഭാഗ്യവും സമൃദ്ധിയും കൈവരിക്കുന്നതിനായി ഈ ദിനം ചെയ്യേണ്ട ചില കാര്യങ്ങളെക്കുറിച്ച് അറിയാം.\nREAD നരസിംഹജയന്തി ദിനത്തില് ഭഗവാനെ ഇങ്ങനെ പ്രാര്‍ഥിച്ചാല്\nശുഭദിനമായ മകരസംക്രാന്തി ദിനത്തില് നിഷേധാത്മക നിലപാടുകള് സ്വീകരിക്കരുത്. ജീവിതത്തില് വിജയം നേടാന് ഇത് ആവശ്യമാണ്. ആരോടും ദേഷ്യപ്പെട്ടു സംസാരിക്കുകയുമരുത്. മകര സംക്രാന്തി നാളില് കുളിക്കാതെ ഭക്ഷണം കഴിക്കാന് പാടില്ല. പുലര്‍ച്ചെ കുളികഴിഞ്ഞ് സൂര്യഭഗവാനെ പ്രാര്‍ഥിക്കുക. ഇത് ജീവിതത്തില് സന്തോഷവും ഐശ്വര്യവും പ്രധാനം ചെയ്യുമെന്നാണ് വിശ്വാസം. സൂര്യോദയത്തിലും അസ്തമയ സമയത്തും പ്രാര്‍ഥനകള് നടത്തുന്നത് ഉത്തമമാണ്.\nഈദിനത്തില ദാനധര്‍മ്മങ്ങള്‍ക്ക് പ്രത്യേക പ്രാധാന്യമുണ്ട്. ഭക്ഷണം, വസ്ത്രം തുടങ്ങിയവ ദരിദ്രര്‍ക്ക് നല്‍കുന്നതും പശുവിനെ പരിപാലിച്ച് ഭക്ഷണം നല്‍കുന്നതും ഉത്തമമാണ്. ഈ ദിനം കറുത്ത എള്ള് ദാനം ചെയ്യുന്നത് ഉത്തമമായി കണക്കാക്കുന്നു. ലഹരി പദാര്‍ഥകള് ഈ ദിനം ഒഴിവാക്കണം.\nതിരുപ്പതി വെങ്കിടേശ്വരനെ ഇങ്ങനെ പ്രാര്‍ഥിച്ചാല്\nഈ ശനിയാഴ്ച വിഷ്ണുഭഗവാനെ ഇങ്ങനെ ഭജിച്ചാല്


കോര്‍ക്കറസ് ഓണ്‍ലൈന്: 2011\nടാബ്ലെറ്റ് പിസി - ഏത് മോഡല്?\n(ഇന്‍ഫോ കൈരളി കമ്പ്യൂട്ടര് മാഗസിന് 2011 മാര്‍ച്ച് ലക്കത്തില് പ്രസിദ്ധീകരിച്ച ലേഖനം)\nകമ്പ്യൂട്ടര് ലോകത്ത് ടാബ്ലെറ്റ് പിസിയാണ് ഇപ്പോഴത്തെ വിഷയം.. ഇതിന്റെ സാധ്യതകളും സൌകര്യങ്ങളും സംബന്ധിച്ച് ആരെയും മോഹിപ്പിക്കുന്ന വിവരണങ്ങളാണല്ലോ മീഡിയകളിലൂടെ ലഭിച്ചു കൊണ്ടിരിക്കുന്നത്. എങ്കില് അതൊരെണ്ണം വാങ്ങിക്കണമെന്ന ചിന്ത മനസ്സില് കടന്നു കൂടിയിട്ട് മാസങ്ങളായി. ഏറണാകുളത്ത് യൂണിയന് ബാങ്ക് ഓഫ് ഇന്ത്യയില് ടെക്നിക്കല് മാനേജറായി ജോലി ചെയ്യുന്ന സുഹൃത്ത് വി.കെ. ആദര്‍ശിനെ വിളിച്ച് പല പ്രാവശ്യം 'മേനക'യിലേക്ക് അയച്ചു. അവിടുത്തെ പ്രധാന മൊബൈല് ഷോറൂമുകളൊക്കെ ടാബ്ലെറ്റ് പിസികളാല് സമൃദ്ധമാണെന്നാണ് സുഹൃത്തിന്റെ നിരീക്ഷണം. വില ഇപ്പോള് ഒത്തിരി കൂടുതലാണെന്ന അഭിപ്രായവും ഉണ്ട്. ബാങ്കിലെ ജോലി കഴിഞ്ഞ് ഫ്ളാറ്റിലേക്ക് പോകുന്ന വഴിയിലാണ് 'മേനക' എന്നതിനു പുറമെ, കോര്‍ക്കറസിനെപ്പോലെ അതൊരെണ്ണം എത്രയും പെട്ടെന്ന് വാങ്ങിക്കണമെന്ന ആഗ്രഹവും കൂടിയുള്ളതിനാല് അത്യധികം ഉല്‍സാഹത്തോടെയാണ് ആദര്‍ശ് ഈ ദൌത്യം ഏറ്റെടുത്തത്.\nമുഖ്യമായും സാംസംഗിന്റെ ഗാലക്സി ടാബിലാണ് ഞങ്ങള് രണ്ട് പേരും ആദ്യം തന്നെ നോട്ടമിട്ടിരിക്കുന്നത്. കഴിഞ്ഞ മാസം അതിന്റെ വില മുപ്പത്തൊന്നായിരം രൂപ. ഇതിനിടെ കേരള കൌമുദി കണ്ണൂര് ഓഫീസില് സിസ്റ്റംസ് എഞ്ചിനീയറായി ജോലി ചെയ്യുന്ന ടി.വി. സിജുവിന്റെ ഒരു കോള് വന്നു. ആദര്‍ശിനെപ്പോലെ ഐ.ടി. വിഷയങ്ങളില് ധാരാളം എഴുതുകയും ഏതാനും പുസ്തകങ്ങള് പ്രസിദ്ധീകരിക്കുകയും ചെയ്ത സിജുവിന് ഈ രംഗത്തെ പുതിയ ചലനങ്ങളെന്തെല്ലാമെന്ന് പെട്ടെന്ന് മണത്തറിയാന് പ്രത്യേക കഴിവ് തന്നെയുണ്ട്. സിജുവിന്റെ വിഷയവും ടാബ്ലെറ്റ് പിസി തന്നെ. ആപ്പിളിന്റെ ഐപാഡ് ഇന്ത്യന് വിപണിയിലെത്തുന്ന വിവരമാണ് സിജു കൈമാറിയത്. വില ഇരുപത്തിആറായിരം രൂപ മുതല് നാല്‍പത്തിനാലായിരം വരെ.\nപുറത്തിറങ്ങിയിട്ട് ഒരു വര്‍ഷത്തോളമായെങ്കിലും ഇന്ത്യന് വിപണിയില് ലഭ്യമല്ലാത്തതിനാല് നേരത്തെ ഗ്രേ മാര്‍ക്കറ്റിലൂടെയാണ് നാം ഇന്ത്യക്കാര് ഐപാഡ് സംഘടിപ്പിച്ചിരുന്നതത്രെ. എന്നാല് തന്നെ ഇന്ത്യന് ഭാഷകള് ഒന്നും തന്നെ ഇതില് വായിക്കാന് സാധ്യമായിരുന്നില്ല. ഇപ്പോള് അതിനൊക്കെ പരിഹാരമായിരിക്കുന്നു. പുതിയ ഓപ്പറേറ്റിംഗ് സിസ്റ്റം ഐപാഡില് ഇന്‍സ്റ്റാള് ചെയ്യേണ്ട ആവശ്യമേയുള്ളൂ. ഹിന്ദി, കന്നഡ, മലയാളം, തമിഴ്, തെലുങ്ക് ഉള്‍പ്പെടെ പല ഭാഷകളും അനായാസം കൈകാര്യം ചെയ്യാനാവുമെന്ന് സിജു പറഞ്ഞു. ഇതിന്റെ വൈഫൈ വേര്‍ഷന്റെ വില 26000 മുതല് 33000 രൂപ വരെ. വൈഫൈയും ത്രീജിയുമുള്ള പതിപ്പിന് വില 33000 മുതല് 44000 വരെ. രണ്ട് പതിപ്പുകളിലും 16 ജിബി, 32 ജിബി, 64 ജിബി മോഡലുകള് ലഭ്യമാണ്. വിനീതനായ കോര്‍ക്കറസിന് ആപ്പിളിനോട് പണ്ടേ താല്‍പര്യമില്ലാത്തതിനാല് ഐപാഡിനെക്കുറിച്ച് കൂടുതല് ചിന്തിച്ച് സമയം കളയേണ്ടെന്നാണ് തീരുമാനിച്ചത്. അതേസമയം ഐപാഡിന്റെ രംഗപ്രവേശത്തോടെ സാംസംഗിന്റെ ഗാലക്സി ടാബിന് ഒറ്റയടിക്ക് മുവ്വായിരം രൂപ കുറഞ്ഞുവെന്നതിന് നാം ആപ്പിളിനോട് കടപ്പെട്ടിരിക്കുന്നു. ഇപ്പോള് ഗാലക്സി ടാബിന്റെ വില ഇരുപത്തെണ്ണായിരം രൂപ.\nഅടുത്ത ഏതാനും മാസങ്ങള്‍ക്കകം ടാബ്ലെറ്റ് പിസികളുടെ വന് നിര തന്നെയാണ് നമ്മെത്തേടിയെത്തുന്നതെന്ന് റിപ്പോര്‍ട്ടുകള് സൂചിപ്പിക്കുന്നൂ. വരട്ടെ, എല്ലാ ടാബ്ലെറ്റ് പിസികള്‍ക്കും ഇന്ത്യന് വിപണിയിലേക്ക് ഹാര്‍ദ്ദവമായ സ്വാഗതം. വില ഇനിയും കുറയട്ടെ, അങ്ങനെ പെട്ടെന്ന് കാല്‍ലക്ഷം രുപയ്ക്ക് താഴെ വരട്ടെ. അപ്പോള് ഒരെണ്ണം വാങ്ങിക്കാം എന്നാണ് ഇപ്പോഴത്തെ തീരുമാനം. ഇനി ആറ് മാസം കൂടി കാത്തിരുന്നാലോ, വില ഇരുപതിനായിരം രൂപക്ക് താഴെ വരുമെന്ന് ഉറപ്പ്.\nഅമേരിക്കയിലെ ലെസ് വെഗാസില് ജനുവരിയില് നടന്ന കണ്‍സ്യൂമര് ഇലക്ട്രേണിക് ഷോയില് വ്യത്യസ്ത കമ്പനികളുടെതായി ഈ ഇനത്തിലെ എണ്‍പതിലേറെ ടാബ്ലെറ്റ് പിസികള് പ്രദര്‍ശനത്തിനെത്തിയിരുന്നുവെന്നാണ് റിപ്പോര്‍ട്ട്. ഇവയില് ചിലതിനൊക്കെ പ്രദര്‍ശന നഗരിയുടെ ഷട്ടര് താഴ്ത്തുന്നത് വരെ മാത്രമേ ആയുസ്സ് പ്രതീക്ഷിക്കേണ്ടതുള്ളൂ എന്നും വിലയിരുത്തപ്പെട്ടിരുന്നു.\nടാബ്ലെറ്റ് പിസിയുടെ സ്ക്രീനിന്റെ വലുപ്പമാണ് മറ്റൊരു വിഷയം. ഐപഡിന്റെ സ്ക്രീനിന് 10 ഇഞ്ചാണ് വ്യാസം. അതേസമയം സാംസംഗിന്റെ ഗാലക്സി ടാബിന്റേത്7ഇഞ്ചും. രണ്ടും ഇതിനകം വിപണിയില് സ്വീകാര്യത നേടിയിരിക്കയാണ്. അതിനാല് തന്നെ7ഇഞ്ച് മുതല് പത്ത് ഇഞ്ച് വരെ വ്യാസമുള്ള ടാബ്ലെറ്റ് പിസികളായിരിക്കും വിപണിയിലെത്തുക. സ്ക്രീന്7ഇഞ്ച് വേണോ 10 ഇഞ്ച് വേണോ എന്നത് ഓരോരുത്തരുടെയും താല്‍പര്യത്തിനസരിച്ച് തിരഞ്ഞെടുക്കാവുന്നതാണ്. പത്ത് ഇഞ്ച് സ്ക്രീനാണെങ്കില് ഭാരം 500 ഗ്രാമിന് മുകളിലായിരിക്കും. സ്ക്രീന് വലുപ്പം7ഇഞ്ചാണെങ്കില് ഭാരം ഏതാണ്ട് 400 ഗ്രാമിന് താഴെയും. കോര്‍ക്കറസ് തിരഞ്ഞെടുക്കുന്നത് ഇതില് രണ്ടാമത്തേതായിരിക്കും. കാരണം നമുക്ക് ഇനി ഇരുന്നും കിടന്നും ബസ്സിലും ട്രയിനിലുമൊക്കെ ഇപയോഗിക്കാന് ഭാരം കുറഞ്ഞൊരു പിസിയാണല്ലോ വേണ്ടത്. ബ്ളാക്ക്ബെറിയുടെ പ്ളേബുക്ക് എന്ന ടാബ്ലെറ്റ് പിസിയുടെ സ്ക്രീനിന്റെ വലുപ്പവും ഏഴ് ഇഞ്ച് തന്നെ.\nഈ ലേഖനം തയ്യാറാക്കുമ്പോഴാണ് മറ്റൊരു വാര്‍ത്ത കോര്‍ക്കറസിന്റെ കമ്പ്യൂട്ടര് സ്ക്രീനില് മിന്നിത്തെളിഞ്ഞത്. അതായത് പ്രമുഖ തായ്വാന് മൊബൈല് ഹാന്‍ഡ്സെറ്റ് നിര്‍മ്മാതാക്കളായ എച്ച്.ടി.സിയും ടാബ്ലെറ്റ് പിസിയുമായി രംഗത്തെത്തുന്നു.7ഇഞ്ച് സ്ക്രീന്. 32 ജിഗാബയ്റ്റ് ഇന്റേര്‍ണല് മെമ്മറി, ഭാരം 415 ഗ്രാം. ഒഠഇ എഹ്യലൃ മേയഹല എന്നാണ് ഇതിന്റെ പേര്. നല്ല വാര്‍ത്ത തന്നെ. ഏറെ വര്‍ഷങ്ങളായി കോര്‍ക്കറസ് ഉപയോഗിക്കുന്നത് എച്ച്.ടി.സി കമ്പനിയുടെ സ്മാര്‍ട്ട് ഫോണ് ഇനത്തില് പെട്ട മൊബൈല് ഹാന്‍ഡ് സെറ്റുകളാണ്. അതിനാല് തന്നെ ഈ കമ്പനിയോട് ഏതോ വിധത്തില് ഒരു മാനസികമായ അടുപ്പം തോന്നുന്നു. വാര്‍ത്ത വായിച്ച ഉടനെ അതാ കടന്നു വരുന്ന മറ്റൊരു വിവരം. സാംസംഗ് കമ്പനി തങ്ങളുടെ ഗാലക്സി ടാബിന്റെ പുതിയ പതിപ്പ് വിപണിയിലിറക്കുന്നുവത്രെ. ഇത്തവണ സ്ക്രീന് സൈസ് 10 ഇഞ്ചാണ്. എന്നാല് അതുവേണ്ട എന്നു വിചാരിച്ചിരിക്കുമ്പോള് ഇതാ അടുത്ത വാര്‍ത്ത വരുന്നു. ഗാലക്സി ടാബിന്റെ പുതിയ പതിപ്പ്7ഇഞ്ച് സ്ക്രീന് സൈസിലും ഇറക്കുന്നുവെന്നാണത്. ഓപറേറ്റിംഗ് സിസ്റ്റം ആന്‍ഡ്രോയിഡ് 3.0.\nടാബ്ലെറ്റ് പിസികള്‍ക്കായി ഗൂഗിള് പ്രത്യേകം അവതരപ്പിക്കുന്ന ഓപറേറ്റിംഗ് സിസ്റ്റമാണ് ആന്‍ഡ്രോയിഡ് 3.0. 'ഹണികോംബ്' എന്ന പേരിലാണ് ഇതറിയപ്പെടുന്നത്. ഇതുപയോഗിച്ച് ആദ്യമെത്തുന്ന ടാബ്ലെറ്റ് പിസി മോട്ടറോളയുടെ 'ക്സൂം' (Xoom) ആയിരിക്കുമെന്ന് നേരത്തെ വാര്‍ത്തയുണ്ടായിരുന്നു. പിന്നെ അതാ കടന്നു വരുന്നു, ആന്‍ഡ്രോയിഡ് 3.0 ഉപയോഗിക്കുന്ന ടാബ്ലെറ്റ് പിസികളുടെ പുതിയൊരു നിര. വളരെ പെട്ടെന്നാണ് ഈ രംഗത്ത്് മാറ്റങ്ങളും പുരോഗതിയും നടക്കുന്നത്. ഇനി നാളെ ഏതൊക്കെ സവിശേഷതകളുമായി ഏതൊക്കെ ടാബ്ലെറ്റ് പിസികളാണെത്തുന്നതെന്ന് ഒട്ടും ഊഹിക്കാനാവില്ല. ഈ ഓപറേറ്റിംഗ് സിസ്റ്റം നിസ്സാരക്കാരനല്ല. ഇതിലൂടെ ആപ്പിള് കമ്പനിയുടെ ഐപാഡിനെ അതിജയിക്കാന് ഇതര ടാബ്ലെറ്റ് പിസികള്‍ക്ക് സാധ്യമാകുമെന്നാണ് ഗൂഗിളിന്റെ അവകാശവാദം. എല്.ജിയുടെ ജി-സ്ളേറ്റ്, ഇനിയും പേര് വെളിപ്പെടുത്തിയിട്ടില്ലാത്ത തോഷിബയുടെ പുതിയ ടാബ്ലെറ്റ് എന്നിവയൊക്കെ ഇതിലുള്‍പ്പെടുന്നു. ഇനിയിതാ വരുന്ന വേറെയും കുറെ ഉഗ്രന്‍മാര്. ലെനോവയുടെ ടാബ്ലെറ്റ് പിസി, ഡെല് കമ്പനിയുടെ സ്ട്രീക്, എച്ച്.പിയുടെ ടാബ്, ഇന്ത്യന് കമ്പനിയുടെ ആദം... അങ്ങനെ പട്ടിക നീണ്ടു പോവുന്നു.\nആന്‍ഡ്രോയിഡ് ഫോണിലും ടാബ്ലെറ്റ് പിസികളിലും പ്രവര്‍ത്തിപ്പിക്കാനുള്ള വ്യത്യസ്ത ആപ്ളിക്കേഷന് സോഫ്റ്റ്വെയറുകള്‍ക്കായി ഗൂഗിള് സജ്ജമാക്കിയ ആന്‍ഡ്രോയിഡ് മാര്‍ക്കറ്റില് ഇതിനകം ഒരുലക്ഷത്തിലേറെ ആപ്ളിക്കേഷനുകള് ലഭ്യമാണ്. നേരത്തെ ഹാന്‍ഡ്സെറ്റ് ഉപയോഗിച്ചായിരുന്നു സോഫ്റ്റ്വെയര് സെര്‍ച്ച് ചെയ്തിരുന്നത്. ഇപ്പോള് ആന്‍ഡ്രോയിഡ് മാര്‍ക്കറ്റ് വെബിലും ലഭ്യമായിരിക്കുന്നു. വെബില് നാം സെലക്റ്റ് ചെയ്യുന്ന സോഫ്റ്റ്വെയര് നേരിട്ട് ഹാന്‍സെറ്റിലേക്ക് ഡൌണ്‍ലോഡ് ചെയ്യാനാവും.\nഅപ്പോള് നാം ഏത് ടാബ്ലെറ്റ് പിസി തിരഞ്ഞെടുക്കണം. അത് പറഞ്ഞില്ലല്ലോ. അതുതന്നെയാണ് കോര്‍ക്കറസിന്റെയും മുമ്പിലുള്ള പ്രശ്നം. ടാബ്ലെറ്റ് പിസികളുടെ വരവിന്റെ ആദ്യ ഘട്ടമായതിനാല് ഇതൊരു കുഴഞ്ഞ പ്രശ്നം തന്നെ. സ്ക്രീന് സൈസ് ഏഴ് ഇഞ്ച് വേണോ പത്ത് ഇഞ്ച് വേണോ? അത് ഓരോരുത്തരും തീരുമാനിക്കണം.\nഓപറേറ്റിംഗ് സിസ്റ്റം ആന്‍ഡ്രോയിഡ് ഹണികോംബ് തന്നെയാവട്ടെ. അത് പ്രത്യേകം ഉറപ്പുവരുത്തണം. അതല്ലെങ്കില് പിന്നീട് ഹണികോംബിലേക്ക് അപ്ഗ്രഡേഷന് സാധ്യമാണോ എന്നും ഉറപ്പു വരുത്തുക. നിലവിലെ ആന്‍ഡ്രോയിഡ് ഓപറേറ്റിംഗ് സിസ്റ്റങ്ങള് മലയാളം യൂണികോഡ് സപ്പോര്‍ട്ട് ചെയ്യുന്നില്ല. മലയാളികളായ നമ്മെസ്സംബന്ധിച്ചേടത്തോളം അതില്ലെങ്കില് ഇത്തരമൊരു ഉപകരണം അനാവശ്യമാണ്. അതിനാല് നിങ്ങള് വാങ്ങുന്ന സിസ്റ്റം മലയാളം സപ്പോര്‍ട്ട് ചെയ്യുന്നുവോ എന്ന് ഉറപ്പ് വരുത്തണം. യാത്രയിലും മറ്റും മലയാളം പത്രങ്ങളും ആനുകാലിക പ്രസിദ്ധീകരണങ്ങളും വായിക്കാന്, മലയാളം ഇ-ബുക്കുകള് വായിക്കാന്, മലയാളം ബ്ളോഗുകള് സന്ദര്‍ശിക്കാന്... ഇത്തരമൊരു സൌകര്യം ടാബ്ലെറ്റ് പിസിയില് ലഭ്യമല്ലെങ്കില് അത് തികച്ചും വേസ്റ്റ് തന്നെ. അതുകൊണ്ട് മലയാളം സപ്പോര്‍ട്ട് ചെയ്യാത്ത ടാബ്ലെറ്റ് പിസി വാങ്ങരുതെന്നാണ് കോര്‍ക്കറസിന്റെ വിനീതമായ നിര്‍ദ്ദേശം. ആന്‍ഡ്രോയിഡിന്റെ പുതിയ പതിപ്പുകളില് ഇതിന് സൌകര്യമുണ്ടായിരിക്കുമെന്നാണറിയുന്നത്.\nസാംസംഗ് വേണോ ഐപാഡ് വേണോ? ഡെല് വേണോ ലെനോവ വേണോ? അതോ എച്ച്.ടി.സി വേണോ? പോക്കറ്റിലെ കാശിന്റെ ലഭ്യതയനുസരിച്ച് മെമ്മറി കപ്പാസിറ്റിയും ഇതര സ്പെസിഫിക്കേഷനുകളും കൂട്ടാം. ഇന്ന് വാങ്ങിക്കേണമോ അതോ അടുത്ത മാസം വാങ്ങിക്കേണമോ? വൈകുന്നതിനനുസരിച്ച് വില കുറയും. ടെക്നോളജിയില് മേ•യും കൈവരിക്കും. ഇപ്പോഴത്തെ പോക്ക് അങ്ങനെയാണ്. ഇനി ഉടന് തന്നെ വാങ്ങുകയാണെങ്കില് കോര്‍ക്കറസ് തിരഞ്ഞെടുക്കുക സാംസംഗിന്റെ ഗാലക്സി ടാബ് തന്നെയായിരിക്കും. മാര്‍ച്ച് മാസം കഴിഞ്ഞ് വാങ്ങിച്ചാല് മതിയെന്നാണ് മറ്റൊരു നിര്‍ദ്ദേശം. പുതിയ കമ്പനികളും മോഡലുകളും കൂടി വിപണിയിലെത്തട്ടെ. അതിനാല് ടാബ്ലെറ്റ് പിസി വാങ്ങിക്കാന് ഒന്ന് രണ്ട് മാസം കൂടി നമുക്ക് കാത്തിരിക്കാം. അല്ലേ.\nPosted by korkaras at 8:00 PM5comments: Links to this post\nഇനി ടാബ്ലെറ്റ് പിസികളുടെ കാലം\n(ഇന്‍ഫോ കൈരളി കമ്പ്യൂട്ടര് മാഗസിന്, 2011 ഫെബ്രുവരി ലക്കത്തില് പ്രസിദ്ധീകരിച്ച ലേഖനം)\nപുസ്തകവും ദിനപത്രങ്ങളുമൊക്കെ നമുക്ക് ഇരുന്നും കിടന്നും നടന്നും ബസ്സിലും ട്രയിനിലുമൊക്കെ വായിക്കാനാവും. കമ്പ്യൂട്ടര് സ്ക്രീനിന് ഈ സൌകര്യമില്ലല്ലോ. അതിനാല് പഴയ രീതിയിലെ ആ വായന തന്നെ മതി, നിങ്ങളുടെ ഇ-വായനയൊന്നും ഇവിടെ നടക്കാന് പോകുന്നില്ല. പരമ്പരാഗത രീതിയിലെ പുസ്തക വായനയില് നിന്ന് ഡിജിറ്റല് വായനയിലേക്ക് മാറുന്നത് സംബന്ധിച്ച ചര്‍ച്ചകളില് നാം കേട്ടുകൊണ്ടിരിക്കുന്ന വാദം ഏറെക്കുറെ ഇങ്ങനെയാണല്ലോ. എന്നാല് ഇനി മുതല് ഇത്തരം വാദങ്ങളൊക്കെ വെറും മുരട്ടുവാദങ്ങളായി മാറുകയാണെന്നാണ് വിനീതനായ കോര്‍ക്കറസിന്റെ അഭിപ്രായം. പുസ്തകങ്ങള് നല്‍കിയിരുന്ന അതേസൌകര്യം കമ്പ്യുട്ടറിലുടെയും നമുക്ക് ലഭിക്കുന്നു. ഇ-വായനാ രംഗത്ത് മാത്രമല്ല കമ്പ്യൂട്ടിംഗ് രംഗത്ത് തന്നെ വലിയ പ്രതീക്ഷകളും സൌകര്യങ്ങളും നല്‍കിക്കൊണ്ട് ഇതാ ടാബ്ലെറ്റ് പിസികള് കടന്നുവരവായി. കമ്പ്യുട്ടര് ഉപയോഗത്തിനു പുറമെ യാത്രകളില് പുസ്തകമായി ഉപയോഗിക്കാം. ടി.വി കാണാം. നിങ്ങളൂടെ വഴികാട്ടിയും ഇതുതന്നെ.\nസ്വീകരണ മുറിയില് നിങ്ങള് സ്ഥാപിച്ചിരിക്കുന്ന ടെലിവിഷനുണ്ടല്ലോ, അത് ഇനി മുമ്പത്തേതുപോലെ പ്രയോജനപ്പെട്ടെന്ന് വരില്ല. വീട്ടിലെ ഓഫീസ് മുറിയിലോ നിങ്ങളുടെ ബെഡ്റൂമിലോ സ്ഥാപിച്ചിരിക്കുന്ന പേഴ്സണല് കമ്പ്യൂട്ടറും അങ്ങനെത്തന്നെ. ലാപ്ടോപ്, നോട്ട്ബുക്ക്, നെറ്റ്ബുക്ക് എന്നിങ്ങനെ പല ഓമനപ്പേരുകളിലറിയപ്പെടുന്ന ചെറിയ കമ്പ്യൂട്ടറുകളുടെ അവസ്ഥയും ഇതുതന്നെ. ഇതൊക്കെ വലിയ അസൌകര്യമായി മാറുന്ന കാലം അത്ര വിദൂരത്തൊന്നുമല്ല. പകരം ഒരു പുസ്തകത്തെപ്പോലെ എപ്പോഴും എവിടെയും ഉപയോഗിക്കാവുന്ന രീതിയിലെ കമ്പ്യൂട്ടറുകള് ഇനി നമ്മുടെ സഹചാരികളായി മാറുകയാണ്.\nടാബ്ലെറ്റ് പിസികളെക്കുറിച്ചാണ് പറയുന്നത്. അവ വിപണി കൈയ്യടക്കാനുള്ള ഒരുക്കത്തിലാണ്. ആപ്പിള് കമ്പനിയുടെ രണ്ടാം തലമുറ ഐപാഡ്, മൈക്രോസോഫ്റ്റിന്റെ വിന്‍ഡോസ് ഫോണ്7എന്ന മൊബൈല് ഓപറേറ്റിംഗ് സിസ്റ്റത്തില് പ്രവര്‍ത്തിക്കുന്ന ഉപകരണങ്ങള്, ഗൂഗിളിന്റെ ആന്‍ഡ്രോയിഡ് ഓപറേറ്റിംഗ് സിസ്റ്റത്തില് പ്രവര്‍ത്തിക്കുന്ന ഒട്ടനവധി ടാബ്ലെറ്റുകള്.. അങ്ങനെ ടാബ്ലെറ്റ് കമ്പ്യുട്ടറിന്റെ വിപണി സജീവമാവുകയാണ്. പുതിയ വര്‍ഷം ടാബ്ലെറ്റ് പിസികളുടേതായിരിക്കുമെന്നാണ് നിരീക്ഷണം. മോട്ടറോളാ കമ്പനി പുറത്തിറക്കിയ സൂം (Xoom), സ്മാര്‍ട്ട്ഫോണ് രംഗത്ത് പ്രശസ്തരായ ബ്ലാക്ക്ബറിയുടെ പ്ലേബുക്ക് ടാബ്ലെറ്റ് കമ്പ്യൂട്ടറുകള്, ലെനോവോ കമ്പനിയുടെ U1 Hybrid ടാബ്ലെറ്റ്, ഡെല് കമ്പനിയുടെ സ്ട്രീക്, സാംസംഗിന്റെ ഗാലക്സി ടാബ്... ടാബ്ലെറ്റ് പിസികളുടെ നിര അനുദിനം വളരുന്നു.\nആപ്പിളിന്റെ ഐപാഡിനെക്കാള് വലുപ്പത്തില് കുറവാണ് സാംസംഗിന്റെ ടാബ്ലെറ്റ് പിസിയായ ഗാലക്സി ടാബ്. ഏഴ് ഇഞ്ച് വ്യാസത്തിലുള്ള സ്ക്രീന്. വീഡിയോ കോണ്‍ഫറന്‍സിന് സൌകര്യമൊരുക്കുന്ന തരത്തില് മുന്‍വശത്തും പിന്‍വശത്തുമായി രണ്ട് ക്യാമറകള്. പിസിയിലെ മൈക്രോഫോണ് ഉപയോഗിച്ചോ ബ്ലൂടൂത്ത് ഹെഡ്സെറ്റ് ഉപയോഗിച്ചോ സാധ്യമാക്കാവുന്ന മൊബൈല് ഫോണ് സംവിധാനം. ഐപാഡിന്റെ ശക്തനായ എതിരാളിയെന്നാണ് ഇതിനെ വിശേഷിപ്പിക്കുന്നത്. ഐപാഡിനെക്കാള് ഒട്ടേറെ സവിശേഷതകളും ഇതുള്‍ക്കൊള്ളുന്നു. ആന്‍ഡ്രോയിഡ് 2.2 സിസ്റ്റത്തില് പ്രവര്‍ത്തിക്കുന്ന ഇതിന്റെ സ്ക്രീന് റെസല്യൂഷന് 1024x600 പിക്സലാണ്. വിത്യസ്ത ആവശ്യങ്ങള്‍ക്കുതകുന്ന ആപ്ലിക്കേഷന് സോഫ്റ്റ്വെയറുകള് ലഭ്യമാക്കാനായി 'സാംസംഗ് ആപ്സ് മാര്‍ക്കറ്റും' സജ്ജമാണ്.\nഎന്നാല് ഏഴ് ഇഞ്ച് വ്യാസത്തിലുള്ള സ്ക്രീന് ഉപയോക്താക്കള് എങ്ങനെ സ്വീകരിക്കുമെന്ന് വ്യക്തമല്ല. മൊബൈല് ഫോണിന്റെ ഒതുക്കം ഇതിനില്ല. വലുപ്പത്തില് അല്‍പം കൂടുതല്. അതേസമയം നമുക്ക് സുപരിചിതവും കണ്ണിന് ആശ്വാസം പകരുകയും ചെയ്യുന്ന കമ്പ്യുട്ടര് സ്ക്രീനിന്റെ വലുപ്പവുമില്ല. ഈ പ്രശ്നം ടാബ്ലെറ്റ് പിസികളുടെ വിപണിയെ എത്രത്തോളം ബാധിക്കുമെന്ന് കാലം തന്നെ തെളിയിക്കേണ്ടി വരും. പത്ത് ഇഞ്ച് വ്യാസമുള്ള സ്ക്രീന് എന്നത് ഏറെക്കുറെ സ്വീകാര്യമായിരിക്കുമെന്ന് പ്രതീക്ഷിക്കുന്നു. ഈ ഇനത്തിലെ ടാബ്ലെറ്റ് പിസികളും രംഗത്ത് വരുന്നുണ്ട്.\nടാബ്ലെറ്റ് പിസികളില് ലഭ്യമായ ഇ^റീഡര് ഇലക്ട്രോണിക് വായന സുഗമമാക്കുന്നു. ഗാലക്സി ടാബിലൂടെ ലഭ്യമാക്കാവുന്ന സാംസംഗിന്റെ 'റീഡര് ഹബ്ബ്' വലിയൊരു ഡിജിറ്റല് ലൈബ്രറകളിലേക്കുള്ള തുറന്ന കവാടം തന്നെയാണ്. അതോടൊപ്പം ഡിജിറ്റല് ഫിലിമുകളും വീഡിയോകളും ഡൌണ്‍ലോഡ് ചെയ്യാവുന്ന 'മീഡിയാ ഹബ്ബ്', സംഗീതത്തിനായുള്ള 'മ്യൂസിക് ഹബ്ബ്' എന്നിവയും ഗാലക്സി ടാബിനെ ആകര്‍ഷകമാക്കുന്നു. ടാബ്ലെറ്റ് പിസികളുടെ കൂട്ടത്തിലേക്ക് തോഷിബ കമ്പനി പുറത്തിറക്കിയ കമ്പ്യുട്ടറാണ് ഫോളിയോ (Folio 100). 1024x600 റെസല്യൂഷനോടു കൂടിയ 10.1 ഇഞ്ച് സ്ക്രീനാണ് ഇതിന്റെ സവിശേഷത. ഓപറേറ്റിംഗ് സിസ്റ്റം ആന്‍ഡ്രോയിഡ് 2.2. സാംസംഗ് തങ്ങളുടെ ഗാലക്സി ടാബ് പുറത്തിറക്കിയ അതേ ദിവസം തന്നെയാണ് ഫോളിയോയും രംഗത്തെത്തിയത്. ഈ ഭീമന് കമ്പനികളോടുള്ള മല്‍സരത്തില് ഒരു കൈ നോക്കാനായി ഇന്ത്യയുടെ ആദം (Adam) ടാബ്ലെറ്റ് പിസിയും രംഗത്തെത്തുന്നു. ഹൈദരാബാദ് ആസ്ഥാനമായി പ്രവര്‍ത്തിക്കുന്ന 'നാഷണല് ഇങ്ക് ഡിസൈന് ലാബ്സ്'എന്ന കമ്പനിയാണ് ഇതിന് രൂപകല്‍പന നല്‍കിയിരിക്കുന്നത്.\nസാധാരണ പേഴ്സണല് കമ്പ്യുട്ടറിലുപയോഗിക്കുന്ന സോഫ്റ്റുവെയറുകള് മിക്കവയും ടാബ്ലെറ്റ് പിസിയിലും പ്രവര്‍ത്തിക്കുന്നു. പ്രധാനമായും ഓപണ് സോഴ്സ് സോഫ്റ്റ്വെയര് അടിസ്ഥാനമാക്കിയുള്ള ആന്‍ഡ്രോയിഡ് സിസ്റ്റത്തില് പ്രവര്‍ത്തിക്കുന്ന ഈ കമ്പ്യുട്ടറുകള്‍ക്കാവശ്യമായ ഏതിനം സോഫ്റ്റ്വെയറും ഗൂഗിള് മാര്‍ക്കറ്റിലൂടെ ലഭ്യമാക്കാമെന്നത് ഇവയുടെ ആകര്‍ഷകത്വമാണ്. ഈ സോഫ്റ്റ്വെയറുകള് മിക്കവയും സൌജന്യമാണെന്നതും ശ്രദ്ധേയമാണ്. പ്രോഗ്രാമിംഗില് വലിയ പ്രാവീണ്യമില്ലാത്തവര്‍ക്ക് പോലും ടാബ്ലെറ്റ് പിസികള്‍ക്ക് വേണ്ടിയുള്ള സോഫ്റ്റ്വെയര് വികസിപ്പിക്കാവുന്നതാണ്.\nപേഴ്സണല് കമ്പ്യൂട്ടറിന് തുടക്കും കുറിച്ചതുപോലെത്തന്നെ ആപ്പിള് തങ്ങളുടെ ഐപാഡിലൂടെ ടാബ്ലെറ്റ് പിസിക്കും തുടക്കം കുറിച്ചു. തുടര്‍ന്ന് ഇതര കമ്പനികളും അതേറ്റെടുത്തു. അതേസമയം ആപ്പിള് അന്നും ഇന്നും ആപ്പിള് തന്നെ. ആപ്പിളിന്റെ പിസി വേറിട്ടു നില്‍ക്കുന്നതുപോലെ അവരുടെ ഐപാഡും വേറിട്ട് നില്‍ക്കുന്നു. സാധാരണക്കാരന്റെ പോക്കറ്റിന് താങ്ങാനാവില്ലെന്നത് ആപ്പിള് ഉപകരണങ്ങളുടെ ഏക്കാലത്തെയും പ്രത്യേകതയാണല്ലോ. വിലയുടെ കാര്യത്തില് ഇതര കമ്പനികളും ഇപ്പോള് ആപ്പിളിനെ പിന്തുടരുന്നണ്ട്. എന്നാല് വിപണിയില് മല്‍സരം മുറുകുന്നതോടെ ടാബ്ലെറ്റ് പിസികള് സാധാരണക്കാര്‍ക്കും പ്രാപ്യമായ വിലയില് ലഭ്യമാകുമെന്നുതന്നെയാണ് പ്രതീക്ഷ. കാര്യങ്ങള് ഇങ്ങനെ മുന്നേറുമ്പോള് കുട്ടികള് മുമ്പ് സ്ലേറ്റ് ഉപയോഗിച്ചിരുന്ന സ്ഥാനം ഇനി ടാബ്ലെറ്റ് പിസി കൈയ്യടക്കുമോ എന്നാണ് ഇപ്പോള് ഉയര്‍ന്നുവരുന്ന ചോദ്യം.\nഇതൊക്കെയാണെങ്കിലും ആപ്പിളിന്റെ ഐപാഡിന് വിലക്കൂടുതാലണെന്നത് അതിന്റെ ജനപ്രീതിക്ക് തടസ്സമായിട്ടില്ലെന്നതാണ് വാസ്തവം. കാരണം പോയ വര്‍ഷം ഇരുപത് ദശലക്ഷം (രണ്ട് കോടി) ഐപാഡാണ് വിറ്റഴിഞ്ഞതത്രെ. ഈ വര്‍ഷം അത് 50^55 ദശലക്ഷമായി വര്‍ദ്ധിക്കുമെന്നാണ് കമ്പനി കണക്കു കൂട്ടുന്നത്. മൈക്രോസോഫ്റ്റ്, സാംസംഗ്, മോട്ടറോള, എല്.ജി, സോണി തുടങ്ങിയ ഭീമന് കമ്പനികളും ഈ മേഖല ഉന്നം വെക്കുമ്പോള് ഈ വര്‍ഷം ടാബ്ലെറ്റ് പീസിയുടെ വിപണി പൊടിപൊടിക്കുക തന്നെ ചെയ്യുമെന്ന് നമുക്ക് ഊഹിക്കാം. ഈ രീതിയില് ഇരുപതിലേറെ പ്രമുഖ കമ്പനികള് ടാബ്ലെറ്റ് പിസിയുമായി ഉടന് രംഗത്തെത്തുമെന്നും വിദഗ്ധര് നിരീക്ഷിക്കുന്നു.\nടാബ്ലെറ്റ് പിസികള്‍ക്കായുള്ള ആന്‍ഡ്രോയിഡിന്റെ പ്രത്യേക പതിപ്പായ 'ഹണികോംമു'മായിട്ടാണ് മോട്ടറോള തങ്ങളുടെ 'ഒളിംപസ്' രംഗത്തിറക്കുന്നത്. സാംസംഗാകട്ടെ ഏറെ കൊട്ടി ഘോഷിച്ചുകൊണ്ടാണ് തങ്ങളുടെ 'ഗാലക്സി ടാബ്' ഈയ്യിടെ പുറത്തിറക്കിയത്. കഴിഞ്ഞ ഒക്ടോബര് മധ്യത്തില് പുറത്തിറക്കി രണ്ട് മാസത്തിനകം പത്ത് ലക്ഷം സെറ്റുകള് വിപണണം നടത്താന് കമ്പനിക്ക് സാധിച്ചുവെന്നാണ് കണക്ക്. ഇപ്പോള് കൂടുതല് സവിശേഷതകള് ഉള്‍പ്പെടുത്തിക്കൊണ്ടാണ് ഗാലക്സി രംഗത്തെത്തുന്നത്. ബ്ലാക്ക്ബെറിയുടെ പ്ലേബുക്കുകള് മാര്‍ച്ചില് വിപണിയിലെത്തുന്നതോടെ മല്‍സരം മുറുകുമെന്ന്തന്നെ കണക്കാക്കാം.\nസ്വീകരണ മുറിയിലെ ടി.വി ഇനി അസൌകര്യമായി മാറുമെന്ന് സൂചിപ്പിച്ചല്ലോ. ഇനി കിടന്നും ഇരുന്നും ബസ്സിലും ട്രയിനിലുമൊക്കെ കമ്പ്യൂട്ടര് പ്രവര്‍ത്തിപ്പിക്കാം, ഇ^വായന നടത്താം, യൂട്യൂബ് വീഡിയോകള് കാണാം, ടെലിവിഷന് പരിപാടികള് കാണാം... അതാണ് ടാബ്ലെറ്റ് പിസി. ഉപകരണം പുറത്തിറക്കുന്നതോടെ അതിന്റെ വ്യത്യസ്ത ഉപയോഗങ്ങള്‍ക്കും സംവിധാനമൊരുക്കുകയാണ് ടെക്നോളജി ലോകം. നേരത്തെ ഐപോഡിന് വേണ്ടി ഐട്യൂണ് രംഗത്തവതരിപ്പിച്ച ആപ്പിള് ഇപ്പോള് ഐപാഡിന് വേണ്ടി ആപ്പിള് ടി.വിയും രംഗത്തിറക്കിയിരിക്കയാണ്. എല്.ജി പോലുള്ള ഭീമന് കമ്പനികളും സമാന രീതിയിലുള്ള സേവനം കാഴ്ചവെക്കാനുള്ള തയ്യാറെടുപ്പു നടത്തുകയാണ്. ടാബ്ലെറ്റ് പിസിയിലും മറ്റും ഉപയോഗിക്കുന്ന വയര്‍ലെസ് ഇന്റര്‍നെറ്റ് കണക്ഷനുപയോഗിച്ച് ലഭ്യമാക്കാവുന്ന ടെലിവിഷന് ചാനലുകളും പ്രോഗ്രാമുകളും ഈ വര്‍ഷത്തോടെ വ്യാപകമാവുമെന്നാണ് പ്രതീക്ഷ.\nപരിമിതികള് പലതുമുണ്ട്. ബാറ്ററി ബാക്കപ്പാണ് ഒരു പ്രശ്നം. 7-8 മണിക്കൂര് വരെ തുടര്‍ച്ചയായി വീഡിയോ കാണാന് ഇപ്പോഴത്തെ ടാബ്ലെറ്റ് പിസികളിലൂടെ സാധ്യമാണ്. ബാറ്ററി ദൈര്‍ഘ്യം ഇനിയും കൂട്ടാനുള്ള ഗവേഷണങ്ങളും നടക്കുന്നുണ്ട്. തുടക്കത്തിലായതുകൊണ്ട് വിലക്കൂടുതല് വലിയൊരു പ്രശ്നമാണ്. അതുപോലെ ആന്‍ഡ്രോയിഡ് സിസ്റ്റത്തില് മലയാളം ഭാഷയുടെ ലഭ്യതയും ഉറപ്പുവരുത്തേണ്ടതുണ്ട്. അതിനാല് ടാബ്ലെറ്റ് പീസി വാങ്ങുന്നതു സംബന്ധിച്ച് പെട്ടെന്ന് തീരുമാനമെടുക്കേണ്ടെന്നാണ് കോര്‍ക്കറസിന്റെ നിര്‍ദ്ദേശം. ഒരു 5-6 മാസം കൂടി കാത്തിരിക്കുക. വില ഗണ്യമായി കുറയുക തന്നെ ചെയ്യും. ഇത്തരം പരിമിതികളൊക്കെ ഉണ്ടെങ്കിലും ടാബ്ലെറ്റ് പിസികള് നമ്മുടെ ദൈനംദിന ജീവിതത്തിലേക്ക് കടന്നുവരികയാണ്. വിപണിയില് ആര് മുന്നേറുമെന്നതാണ് ഇനി അറിയാനുള്ളത്, വില എത്രത്തോളം താഴുമെന്നും.\nPosted by korkaras at 8:41 PM5comments: Links to this post


മല്ലി വെള്ളം മുടിവളർച്ചയ്ക്ക് ഇത്രയേറെ ഗുണം ചെയ്യുമോ... ഇത് അറിയാതെ പോകല്ലേ...\nമുടികൊഴിച്ചിൽ പ്രശ്നങ്ങൾ മുടിയുടെ സൗന്ദര്യം ശ്രദ്ധിക്കുന്നവർക്ക് വലിയ ഒരു ബുദ്ധിമുട്ട് തന്നെയാണ്. സ്ത്രീകൾക്ക് ആണെങ്കിൽ മുട്ടോളം നിൽക്കുന്ന മുടി വലിയ ഒരു ഐശ്വര്യമാണ്. പുരുഷന്മാർക്ക് ആണെങ്കിൽ കഷണ്ടി കയറുന്നത് വലിയ ഒരു ബുദ്ധിമുട്ടാണ്. ഇന്ന് നിരവധി പേർ നേരിടുന്ന പ്രശ്നങ്ങളും ഇതൊക്കെ തന്നെയാണ്. മുടി പൊട്ടി പോവുക മുടി കൊഴിഞ്ഞു പോവുക കഷണ്ടി കയറുക എന്നിങ്ങനെ നിരവധിയാണ് അവ.\nഇത്തരത്തിലുള്ള പ്രശ്നങ്ങൾ എങ്ങനെ മാറ്റിയെടുക്കാം പരിഹരിക്കാം തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. മുടിയുടെ സൗന്ദര്യം വർദ്ധിപ്പിക്കാൻ നിങ്ങളെ ഏറെ സഹായിക്കുന്ന ഒന്നാണ് ഇവിടെ നിങ്ങളുമായി പങ്കുവയ്ക്കുന്നത്. മുടി വളരാൻ സഹായകരമായ അടിപൊളി ടോണർ ആണ് ഇത്. നമുക്കറിയാം പല കാരണങ്ങൾകൊണ്ടും മുടികൊഴിച്ചിൽ പ്രശ്നങ്ങൾ ഉണ്ടാകാറുണ്ട്.\nചില അലർജി പ്രശ്നങ്ങൾ കൊണ്ട് ഇത് കണ്ടു വരാം ചിലരിൽ പാരമ്പര്യമായി കാണുന്ന ഒരു പ്രശ്നം ആയിരിക്കാം ഇത്. അമിതമായ സ്ട്രെസ് ടെൻഷൻ എന്നിവ ഉള്ളവരിലും ഇത് കണ്ടുവരുന്നുണ്ട്. ഇത് എങ്ങനെ മാറ്റിയെടുക്കാം എന്ന് നോക്കാം. നമ്മുടെ വീട്ടിൽ ലഭ്യമായ മല്ലി ഉപയോഗിച്ച് ചെയ്യാൻ കഴിയുന്ന ഒന്നാണ് ഇത്. ഇത് എങ്ങനെ തയ്യാറാക്കാം ഉപയോഗിക്കാം.\nതുടങ്ങിയ കാര്യങ്ങളാണ് ഇവിടെ പറയുന്നത്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.